qundao/data-zh-poetry huggingface dataset:
夕阳
作者：钱惟演
朝代：宋

远色连高树，迴光射逈楼。
自翻归雁影，更急思虫愁。
烟暝长先隔，霞烘久未收。
华灯知可继，惟照洞房幽。
夜宴
作者：钱惟演
朝代：宋

昨夜宴南堂，华灯烛九光。削青争落笔，举白斗飞觞。祇觉辉裴玉，宁思梦谢塘。解烦多蜜勺，藉俎半兰芳。促席风弦怨，开帘月露凉。酡颜君莫诉，西北转银潢。
夜意
作者：钱惟演
朝代：宋
体裁：七言律诗

漏浅风微夜未胜，雨云无迹火云凝。簟铺寒水频移枕，帐卷轻烟更背灯。沃顶几思金掌露，涤烦谁借玉壶冰。兰台知有披襟处，宋玉多才独自登。
夜讌
作者：钱惟演
朝代：宋

昨夜讌南堂，华灯烛九光。削青争落笔，举白斗飞觞。祇觉辉裴玉，宁思梦谢塘。解烦多蜜勺，藉俎半兰芳。促席风弦怨，开帘月露凉。酡颜君莫诉，西北转银潢。
始皇
作者：钱惟演
朝代：宋
体裁：七言律诗

天极周环百二都，六王钟鐻接刘苏。金椎漫筑甘泉道，匕首还随督亢图。已觉副车惊博浪，更携连弩望蓬壶。不将寸土封诸子，刘项由来是匹夫。
始皇
作者：钱惟演
朝代：宋

天极周环百二都，六王钟锯接刘苏。金椎漫筑甘泉道，匕首还随督亢图。已觉副车惊博浪，更携连弩望蓬壶。不将寸土封诸子，刘项由来是匹夫。
宋玉
作者：钱惟演
朝代：宋

章华清宴重游陪，已有微词更有才。神女梦灵因赋感，屈平魂怨待招回。悲秋终古情难尽，障袂何时望可来。祇有大言君自许，景差无计上兰台。
宋玉
作者：钱惟演
朝代：宋

章华清宴重游陪，已有微词更有才。神女梦灵因赋感，屈平魂怨待招回。悲秋终古情难尽，障袂何时望可来。祇用大言君自许，景差无计上兰台。
宋玉
作者：钱惟演
朝代：宋

章华清宴重游陪，已有微词更有才。
神女梦灵因赋感，屈平魂怨待招迴。
悲秋终古情难尽，障袂何时望可来。
祇有大言君自许，景差无计上兰台。
宣曲二十二韵
作者：钱惟演
朝代：宋

绛缕初分后，银鐶未解时。已障纨扇笑，犹捧玉壶悲。乞巧长生殿，迎风太液池。雕屏涵火齐，宝帐隔琉璃。欲买词人赋，空传狎客诗。蔗浆销内热，琼蕊疗朝饥。绮蒂桃初熟，红心草欲披。凌波渡罗袜，向日翳华芝。素脸分丹柰，香津滴紫梨。龙梭随振素，獭髓补凝脂。蓬饵重阳节，金针七夕期。玉膏尝滵溢，翠盖逐葳蕤。弦急哀随指，歌长恨入眉。青鸾惟有舞，赤凤可能疑。下蔡迷还易，平阳破未知。髻高钗自坠，腰细佩长垂。出恐严钟晚，归嫌钿幰迟。辘轳惊晓梦，鹦鹉漏春思。魂怨惟愁断，肠柔已自危。璧珰萤影度，琼户藓花滋。掩鼻谗难诉，披图悔岂追。祇应金带枕，聊为达微辞。
宣曲二十二韵
作者：钱惟演
朝代：宋
体裁：五言排律

绛缕初分后，银镮未解时。已障纨扇笑，犹捧玉壶悲。乞巧长生殿，迎风太液池。雕屏涵火齐，宝帐隔琉璃。欲买词人赋，空传狎客诗。蔗浆销内热，琼蕊疗朝饥。绮蒂桃初熟，红心草欲披。凌波渡罗袜，向日翳华芝。素脸分丹柰，香津滴紫梨。龙梭随振素，獭髓补凝脂。蓬饵重阳节，金针七夕期。玉膏尝滵溢，翠盖逐葳蕤。弦急哀随指，歌长恨入眉。青鸾惟有舞，赤凤可能疑。下蔡迷还易，平阳破未知。髻高钗自坠，腰细佩长垂。出恐严钟晚，归嫌钿幰迟。辘轳惊晓梦，鹦鹉漏春思。魂怨惟愁断，肠柔已自危。璧珰萤影度，琼户藓花滋。掩鼻谗难诉，披图悔岂追。祇应金带枕，聊为达微辞。
寄灵仙观舒职方学士
作者：钱惟演
朝代：宋

方瞳玄鬓粉闱郎，绛阙斋心奉紫皇。
征士高怀云在岭，骚人秋思水周堂。
闲园露草开三径，灵宇华灯烛九光。
知有美田堪种玉，几时春渚逐归艎。
寄灵仙观舒职方学士
作者：钱惟演
朝代：宋

方瞳玄鬓粉闱郎，绛阙斋心奉紫皇。徵士高怀云在岭，骚人秋思水周堂。闲园露草开三径，灵宇华灯烛九光。知有美田堪种玉，几时春渚逐归艎。
寄灵仙观舒职方学士
作者：钱惟演
朝代：宋

方瞳玄鬓粉闱郎，绛阙斋心奉紫皇。徵士高怀云在岭，骚人秋思水周堂。闲园露草开三迳，灵宇华灯烛九光。知有美田堪种玉，几时春渚逐归艎。
对竹思鹤
作者：钱惟演
朝代：宋

瘦玉萧萧伊水头，风宜清夜露宜秋。更教仙骥旁边立，尽是人间第一流。
小园秋夕
作者：钱惟演
朝代：宋
体裁：七言律诗

潘鬓秋来已自伤，庾园时物更荒凉。紫梨半熟连红树，碧藓初圆乱缥墙。月露暗从孤桂滴，水风犹猎败荷香。滑稽还喜鸱夷在，欲取临邛美酒尝。
怀天台进禅师
作者：钱惟演
朝代：宋
体裁：五言律诗

默坐理情条，虚斋息众嚣。寰区指稊米，身世谕芭蕉。雨任阶生藓，风嫌树有瓢。惟思白莲社，他日许相招。
怀旧居
作者：钱惟演
朝代：宋

武夷仙坛接里闾，琴堂水阁半凌虚。竹林旧享铜盘食，门巷今容驷马车。楚国大言登宋玉，汉家答诏用相如。未知笳鼓归何日，空锁鱣庭春草疏。
怀旧居
作者：钱惟演
朝代：宋
体裁：七言律诗

武夷仙坛接里闾，琴堂水阁半凌虚。竹林旧享铜盘食，门巷今容驷马车。楚国大言登宋玉，汉家答诏用相如。未知笳鼓归何日，空锁鳣庭春草疏。
戊申年七夕五绝
作者：钱惟演
朝代：宋

乌鹊飞来接断云，祇贪清浅渡星津。不知一夜支机石，却属乘槎上汉人。玉露金河颢气凉，辛夷车转桂旗香。嫦娥可是多猜忌，不驻琼轮放夜长。一岁佳期一夕过，羽旗云盖涉微波。明朝若寄相思泪，玉枕金茎得最多。青鸟当时下紫云，绮囊书秘露桃新。莫嫌夜半移床远，朱雀窗中别有人。骊阜凌云对玉钩，千门高切绛河秋。欲闻天语犹嫌远，更结三层乞巧楼。
戊申年七夕五绝
作者：钱惟演
朝代：宋

青鸟当时下紫云，绮囊书祕露桃新。
莫嫌夜半移床远，朱雀窗中别有人。
戊申年七夕五绝·其一
作者：钱惟演
朝代：宋
体裁：七言绝句

乌鹊飞来接断云，祇贪清浅渡星津。不知一夜支机石，却属乘槎上汉人。
戊申年七夕五绝·其三
作者：钱惟演
朝代：宋
体裁：七言绝句

一岁佳期一夕过，羽旗云盖涉微波。明朝若寄相思泪，玉枕金茎得最多。
戊申年七夕五绝·其二
作者：钱惟演
朝代：宋
体裁：七言绝句

玉露金河颢气凉，辛夷车转桂旗香。嫦娥可是多猜忌，不驻琼轮放夜长。
戊申年七夕五绝·其五
作者：钱惟演
朝代：宋

骊阜凌云对玉鈎，千门高切绛河秋。
欲闻天语犹嫌远，更结三层乞巧楼。
戊申年七夕五绝·其五
作者：钱惟演
朝代：宋

骊阜凌云对玉钩，千门高切绛河秋。欲闻天语犹嫌远，更结三层乞巧楼。
戊申年七夕五绝·其四
作者：钱惟演
朝代：宋
体裁：七言绝句

青鸟当时下紫云，绮囊书秘露桃新。莫嫌夜半移床远，朱雀窗中别有人。
成都
作者：钱惟演
朝代：宋
体裁：七言律诗

武侯千载有遗灵，盘石刀痕尚未平。巴妇自饶丹穴富，汉庭还责碧砮征。雨经蜀市应和酒，琴到临邛别寄情。知有忠臣能叱驭，不论云栈更峥嵘。
护国寺
作者：钱惟演
朝代：宋
体裁：五言律诗

峻极压沧溟，清居聚百灵。重门深閟邃，绝涧远湛冥。客问无生法，人游不死庭。何当谢簪组，鸟道驾飞軨。
护国寺
作者：钱惟演
朝代：宋

峻极压沧溟，清居聚百灵。重门深閟邃，绝涧远湛冥。客问无生法，人游不死庭。何当谢簪组，鸟道驾飞𫐉。
无题
作者：钱惟演
朝代：宋

绛楼初分麝气浓，弦声不动意潜通。圆蟾可见还归海，媚蝶多惊欲御风。纨扇寄情虽自洁。玉壶盛泪祇凝红。春窗亦有心知梦，未到鸣钟已旋空。
无题
作者：钱惟演
朝代：宋

绛缕初分麝气浓，弦声不动意潜通。圆蟾可见还归海，媚蝶多惊欲御风。纨扇寄情虽自洁，玉壶盛泪祇凝红。春窗亦有心知梦，未到鸣钟已旋空。
无题
作者：钱惟演
朝代：宋

绛缕初分麝气浓，絃声不动意潜通。
圆蟾可见还归海，媚蝶多惊欲御风。
纨扇寄情虽自洁，玉壶盛泪祇凝红。
春窗亦有心知梦，未到鸣钟已旋空。
无题三首
作者：钱惟演
朝代：宋

误语成疑意已伤，春山低敛翠眉长。鄂君绣被朝犹掩，荀令薰炉冷自香。有恨岂因燕凤去，无言宁为息侯亡。合欢不验丁香结，祇得凄凉对烛房。耿耿寒灯照醉罗，看朱成碧意如何。虎头辟恶无妨枕，犀角凉心更待磨。惟有幽兰啼月露，可将尺素托云波。山屏六曲归来夜，祇恐重投折齿梭。香歇环沉无限猜，春阴浓淡画帘开。有时盘马看犹懒，尽日投壶笑未回。蝶怨岂能重傅粉，雉娇疑待更求媒。啼妆不治金翘闇，肠断温郎玉照台。
无题三首
作者：钱惟演
朝代：宋

误语成疑意已伤，春山低斂翠眉长。鄂君绣被朝犹掩，荀令薰炉冷自香。有恨岂因燕凤去，无言宁为息侯亡。合欢不验丁香结，只得凄凉对烛房。
无题三首
作者：钱惟演
朝代：宋

香歇环沉无限猜，春阴浓淡画帘开。
有时盘马看犹懒，尽日投壶笑未回。
蝶怨岂能重传粉，雉娇疑待更求媒。
啼粧不治金翘闇，肠断温郎玉照台。
无题三首·其一
作者：钱惟演
朝代：宋

误语成疑意已伤，春山低敛翠眉长。
鄂君绣被朝犹掩，荀令熏炉冷自香。
有恨岂因燕凤去，无言宁为息侯亡。
合欢不验丁香结，祇得凄凉对烛房。
无题三首·其一
作者：钱惟演
朝代：宋

误语成疑意已伤，春山低敛翠眉长。鄂君绣被朝犹掩，荀令薰炉冷自香。有恨岂因燕凤去，无言宁为息侯亡。合欢不验丁香结，祇得凄凉对烛房。
无题三首·其三
作者：钱惟演
朝代：宋

香歇环沉无限猜，春阴浓淡画帘开。有时盘马看犹懒，尽日投壶笑未回。蝶怨岂能重傅粉，雉娇疑待更求媒。啼妆不治金翘闇，肠断温郎玉照台。
无题三首·其三
作者：钱惟演
朝代：宋

香歇环沉无限猜，春阴浓淡画帘开。
有时盘马看犹懒，尽日投壶笑未迴。
蝶怨岂能重傅粉，雉娇疑待更求媒。
啼粧不治金翘闇，肠断温郎玉照台。
无题三首·其二
作者：钱惟演
朝代：宋

耿耿寒灯照醉罗，看朱成碧意如何。虎头辟恶无妨枕，犀角凉心更待磨。惟有幽兰啼月露，可将尺素托云波。山屏六曲归来夜，祇恐重投折齿梭。
无题三首·其二
作者：钱惟演
朝代：宋

耿耿寒灯照醉罗，看朱成碧意如何。
虎头辟恶无妨枕，犀角凉心更待磨。
惟有幽兰啼月露，可将尺素託云波。
山屏六曲归来夜，祇恐重投折齿梭。
明皇
作者：钱惟演
朝代：宋
体裁：七言律诗

山上汤泉架玉梁，云中复道拂瑶光。丝囊暗结三危露，翠幰时遗百和香。枉是金鸡亲便坐，更抛珠被掩方床。匆匆一曲凉州罢，万里桥边见夕阳。
木兰花
作者：钱惟演
朝代：宋

城上风光莺语乱，城下烟波春拍岸。绿杨芳草几时休？泪眼愁肠先已断。情怀渐觉成衰晚，鸾镜朱颜惊暗换。昔年多病厌芳尊，今日芳尊惟恐浅。
木兰花·城上风光莺语乱
作者：钱惟演
朝代：宋

城上风光莺语乱，城下烟波春拍岸。绿杨芳草几时休，泪眼愁肠先已断。情怀渐觉成衰晚，鸾镜朱颜惊暗换，昔年多病厌芳尊，今日芳尊惟恐浅。
木兰花·玉楼春·城上风光莺语乱
作者：钱惟演
朝代：宋
体裁：词

城上风光莺语乱。
城下烟波春拍岸。
绿杨芳草几时休，泪眼愁肠先已断。
情怀渐变成衰晚。
鸾鉴朱颜惊暗换。
昔年多病厌芳尊，今日芳尊惟恐浅。
枢密王左丞宅新菊
作者：钱惟演
朝代：宋

贺燕翻飞地，灵芳茂遂时。阴连桃李径，润接凤凰池。夕照挥金葆，轻风拂翠蕤。露珠清自冱，烟素引还披。西颢霜虽劲，南荣暖更滋。撷芳多楚泽，得地胜陶篱。味可登兰籍，香应夺桂旗。愿公长却老，宴寝奉琼卮。
枢密王左丞宅新菊
作者：钱惟演
朝代：宋

贺燕翻飞地，灵芳茂遂时。
阴连桃李径，润接凤凰池。
夕照挥金葆，轻风拂翠蕤。
露珠清自冱，烟素引还披。
西颢霜虽劲，南荣暖更滋。
撷芳多楚泽，得地胜陶篱。
味可登兰籍，香应夺桂旗。
愿公长却老，宴寝奉琼巵。
枢密王左丞宅新菊
作者：钱惟演
朝代：宋

贺燕翻飞地，灵芳茂遂时。阴连桃李径，润接凤凰池。夕照挥金葆，轻风拂翠蕤。露珠清自沍，烟素引还披。西颢霜虽劲，南荣暖更滋。撷芳多楚泽，得地胜陶篱。味可登兰籍，香应夺桂旗。愿公长却老，宴寝奉琼扼。
柳絮
作者：钱惟演
朝代：宋

三月江南花渐稀，春阴漠漠雪霏霏。
章台街裏翩轻吹，灞水桥边送落晖。
陆凯传精梅暗落，韩凭遗恨蝶争飞。
诏书漫道吹纶薄，谁见纷纷上客衣。
柳絮
作者：钱惟演
朝代：宋
体裁：七言律诗

三月江南花渐稀，春阴漠漠雪霏霏。章台街里翩轻吹，灞水桥边送落晖。陆凯传精梅暗落，韩凭遗恨蝶争飞。诏书漫道吹纶薄，谁见纷纷上客衣。
梨
作者：钱惟演
朝代：宋

紫花青蒂压枝繁，秋实离离出上兰。东海圆圭无柰碧，嵰州甜雪不胜寒。已忧仙佩悬珠重，更恐金刀切玉难。自与相如解痟渴，何须琼蕊作朝餐。
梨
作者：钱惟演
朝代：宋

紫花青蒂压枝繁，秋实离离出上兰。东海圆珪无柰碧，嵰州甜雪不胜寒。已忧仙佩悬珠重，更恐金刀切玉难。自与相如解痟渴，何须琼蕊作朝餐。
槿花
作者：钱惟演
朝代：宋

绮霞初结处，珠露未晞时。宝树宁三尺，华灯更九枝。亭亭方自喜，黯黯却成悲。欲作处烟散，犹怜反照迟。
槿花
作者：钱惟演
朝代：宋
体裁：五言律诗

绮霞初结处，珠露未晞时。宝树宁三尺，华灯更九枝。亭亭方自喜，黯黯却成悲。欲作飞烟散，犹怜反照迟。
此夕
作者：钱惟演
朝代：宋

曲琼斜挂影沉沉，火齐屏风六曲深。春瘦已宽连理带，夜长谁有辟寒金。珠抛月浦空涵泪，琴怨兰堂漫寄心。碧玉可能攀贵德，阮郎追骑更駸駸。
此夕
作者：钱惟演
朝代：宋
体裁：七言律诗

曲琼斜挂影沉沉，火齐屏风六曲深。春瘦已宽连理带，夜长谁有辟寒金。珠抛月浦空涵泪，琴怨兰堂漫寄心。碧玉可能攀贵德，阮郎追骑更骎骎。
汉武
作者：钱惟演
朝代：宋
体裁：七言律诗

一曲横汾鼓吹回，侍臣高会柏梁台。金芝烨煜凌晨见，青雀轩翔白昼来。立候东溟邀鹤驾，穷兵西极待龙媒。甘泉祭罢神光灭，更遣人间识玉杯。
汉武
作者：钱惟演
朝代：宋

一曲横汾鼓吹迴，侍臣高会柏梁台。
金芝烨煜凌晨见，青雀轩翔白昼来。
立候东溟邀鹤驾，穷兵西极待龙媒。
甘泉祭罢神光灭，更遣人间识玉杯。
泪二首
作者：钱惟演
朝代：宋

鲛盘千点怨吞声，蜡炬风高翠箔轻。夜半商陵闻别鹤，酒阑安石对哀筝。银屏欲去连珠迸，金屋初来玉筋横。马上悲歌寄黄鹄，紫台回首暮云平。
泪二首
作者：钱惟演
朝代：宋

鲛盘千点怨吞声，蜡炬风高翠箔轻。夜半商陵闻别鹤，酒阑安石对哀筝。银屏欲去连珠迸，金屋初来玉箸横。马上悲歌寄黄鹄，紫台回首暮云平。家在河阳路入秦，楼头相望祇酸辛。江南满目新亭宴，旗鼓伤心故国春。仙掌倚天频滴露，方诸待月自涵津。荆王未辨连城价，肠断南州抱璧人。
泪二首·其一
作者：钱惟演
朝代：宋

鲛盘千点怨吞声，蜡炬风高翠箔轻。
夜半商陵闻别鹤，酒阑安石对哀筝。
银屏欲去连珠迸，金屋初来玉筯横。
马上悲歌寄黄鹄，紫台迴首暮云平。
泪二首·其一
作者：钱惟演
朝代：宋

鲛盘千点怨吞声，蜡炬风高翠箔轻。夜半商陵闻别鹤，酒阑安石对哀筝。银屏欲去连珠迸，金屋初来玉箸横。马上悲歌寄黄鹄，紫台回首暮云平。
泪二首·其二
作者：钱惟演
朝代：宋
体裁：七言律诗

家在河阳路入秦，楼头相望祇酸辛。江南满目新亭宴，旗鼓伤心故国春。仙掌倚天频滴露，方诸待月自涵津。荆王未辨连城价，肠断南州抱璧人。
清风十韵
作者：钱惟演
朝代：宋

溽暑迎秋尽，凉飔逗晓回。起蘋初淅沥，猎桂更徘徊。欲引长烟素，微飘画烛煤。坠桐侵玉井，拂柳度章台。已觉云翘动，还惊月幌开。鲛帘移乱影，瑶瑟泛余哀。扇掩藏鸾羽，荷倾侧露杯。正当河正界，不待雨东来。自好抟垂翼，宁劳起死灰。楚宫谁第赋，宋玉最多才。
清风十韵
作者：钱惟演
朝代：宋

溽暑迎秋尽，凉飔逗晓回。起蘋初淅沥，猎桂更徘徊。欲引长烟素，微飘画烛煤。坠桐侵玉井，拂柳度章台。已觉云翘动，还惊月幌开。鲛帘移乱影，瑶瑟泛馀哀。扇掩藏鸾羽，荷倾侧露杯。正当河左界，不待雨东来。自好抟垂翼，宁劳起死灰。楚宫谁第赋，宋玉最多才。
清风十韵
作者：钱惟演
朝代：宋

溽暑迎秋尽，凉飔逗晓迴。
起苹初淅沥，猎桂更徘徊。
欲引长烟素，微飘画烛煤。
坠桐侵玉井，拂柳度章台。
已觉云翘动，还惊月幌开。
鲛帘移乱影，瑶瑟泛余哀。
扇掩藏鸾羽，荷倾侧露杯。
正当河左界，不待雨东来。
自好抟垂翼，宁劳起死灰。
楚宫谁第赋，宋玉最多才。
灯夕寄献内翰虢略公
作者：钱惟演
朝代：宋

峣阙翚飞河汉傍，鈎陈遥认赭袍光。
九枝火树连金狄，万里霜轮上碧珰。
匝地行车珠网细，照天晨燎紫沉香。
祇闻鳌岭神仙客，再拜云边捧寿觞。
灯夕寄献内翰虢略公
作者：钱惟演
朝代：宋

峣阙翚飞河汉傍，钩陈遥认赭袍光。九枝火树连金狄，万里霜轮上碧珰。匝地行车珠网细，照天晨燎紫沉香。祇闻鰲岭神仙客，再拜云边捧寿觞。
灯夕寄献内翰虢略公
作者：钱惟演
朝代：宋

峣阙翚飞河汉傍，钩陈遥认赭袍光。九枝火树连金狄，万里霜轮上碧珰。匝地行车珠网细，照天晨燎紫沉香。祇闻鳌岭神仙客，再拜云边捧寿觞。
玉楼春
作者：钱惟演
朝代：宋
体裁：词

城上风光莺语乱，城下烟波春拍岸。绿杨芳草几时休，泪眼愁肠先已断。
情怀渐觉成衰晚，鸾镜朱颜惊暗换。昔年多病厌芳尊，今日芳尊惟恐浅。
玉楼春
作者：钱惟演
朝代：宋

锦箨参差朱栏曲。露濯文犀和粉绿。未容浓翠伴桃红，几许纤枝留凤宿。嫩似春荑明似玉。一寸芳心谁管束。劝君速吃莫踌躇，看被南风吹作竹。
玉楼春·锦箨参差朱槛曲
作者：钱惟演
朝代：宋
体裁：词

锦箨参差朱槛曲。露濯文犀和粉绿。未容浓翠伴桃红，已许纤枝留凤宿。嫩似春荑明似玉。一寸芳心谁管束。劝君速吃莫踟蹰，看被南风吹作竹。
珊湖笔格
作者：钱惟演
朝代：宋

藴粹沧波远，搜奇铁网劳。
柔条钻火树，丽景夺星旄。
丛倚栖油几，枝疏荐兔毫。
宝跗光互映，翠匣价相高。
钩谩标祥谍，人须咏楚骚。
休将铁如意，碎击为争豪。
珊瑚笔格
作者：钱惟演
朝代：宋

蕴粹沧波远，搜奇铁网劳。柔条钻火树，丽景夺星旄。丛倚栖油几，枝疏荐兔毫。宝跗光互映，翠匣价相高。鉤谩标祥谍，人须咏楚骚。休将铁如意，碎击为争豪。
珊瑚笔格
作者：钱惟演
朝代：宋

蕴粹沧波远，搜奇铁网劳。柔条钻火树，丽景夺星旄。丛倚栖油几，枝疏荐兔毫。宝跗光互映，翠匣价相高。钩谩标祥谍，人须咏楚骚。休将铁如意，碎击为争豪。
留题云门山雍熙院
作者：钱惟演
朝代：宋
体裁：五言律诗

精舍依岩巘，香林结薜萝。崇台涵夕霭，危阁架春波。净馔供蒲塞，真诠译贝多。几时辉昼锦，松下驻鸣珂。
留题云门山雍熙院
作者：钱惟演
朝代：宋

精舍依岩巘，香林结薜萝。
崇台涵夕霭，危阁架春波。
浄馔供蒲塞，真诠译贝多。
几时辉昼锦，松下驻鸣珂。
登师欲东归因成五言
作者：钱惟演
朝代：宋
体裁：五言律诗

谁谓元戎幕，今同长者家。一音闻说法，五叶见开花。久住生车耳，因闲长道牙。方期注金策，休梦赤城霞。
直夜
作者：钱惟演
朝代：宋

千庐徼道发传呼，帝宇沉沉璧月孤。
重橑祇闻喧斗鼠，危枝谁见绕惊乌。
石螭霜重连鈎盾，玉虎冰消下辘轳。
素髮自怜同骑省，一竿何日钓秋鲈。
直夜
作者：钱惟演
朝代：宋
体裁：七言律诗

千庐徼道发传呼，帝宇沉沉璧月孤。重橑祇闻喧斗鼠，危枝谁见绕惊乌。石螭霜重连钩盾，玉虎冰消下辘轳。素发自怜同骑省，一竿何日钓秋鲈。
禁中庭树
作者：钱惟演
朝代：宋
体裁：五言律诗

紫闼分阴地，丹条擢秀时。高枝接温树，密叶覆辛夷。夜影瑶光接，晨英玉露滋。乘春好封殖，为赋角弓诗。
禁中庭树
作者：钱惟演
朝代：宋

紫闼分阴地，凡条擢秀时。高枝接温树，密叶覆辛夷。夜影瑶光接，晨英玉露滋。乘春好封殖，为赋角弓诗。
秋夕池上
作者：钱惟演
朝代：宋

圭月上金塘，烟容带水光。朱华接兰坂，绿荇溢鱼防。丛暗禽栖密，林疏露下凉。秋怀已潘鬓，无柰更啼螀。
秋夕池上
作者：钱惟演
朝代：宋

珪月上金塘，烟容带水光。朱华接兰坂，绿荇溢鱼防。丛暗禽栖密，林疏露下凉。秋怀已潘鬓，无柰更啼螀。
秋夜对月
作者：钱惟演
朝代：宋

颢气中秋正，明河左界长。
桂孤香易散，蚌冷泪先汪。
飞盖倾兰坂，鸣琴厌烛房。
玉盘浮浩露，素绠冰寒浆。
浪白江连楚，风凄笛怨羌。
庾楼聊顾慕，潘省更悲凉。
雪漫夸圆璧，珠休号夜光。
嫦娥悔孀独，空见海生桑。
秋夜对月
作者：钱惟演
朝代：宋

颢气中秋正，明河左界长。桂孤香易散，蚌冷泪先汪。飞盖倾兰坂，鸣琴厌烛房。玉盘浮浩露，素绠冰寒浆。浪白江连楚，风凄笛怨羌。庾楼聊顾慕，潘省更悲凉。雪漫誇圆璧，珠休号夜光。嫦娥悔孀独，空见海生桑。
秋夜对月
作者：钱惟演
朝代：宋

颢气中秋正，明河左界长。桂孤香易散，蚌冷泪先汪。飞盖倾兰坂，鸣琴厌烛房。玉盘浮浩露，素绠冰寒浆。浪白江连楚，风凄笛怨羗。庾楼聊顾慕，潘省更悲凉。雪漫夸圆璧，珠休号夜光。嫦娥悔孀独，空见海生桑。
致斋太一宫
作者：钱惟演
朝代：宋
体裁：五言排律

斋洁奉惟馨，瑶台独自升。楼迷五里雾，坛烛九枝灯。珠馆来青雀，琁题射玉绳。疏钟平野阔，古柏夕霏凝。鹤扇真规月，仙衣可镂冰。春茶泛云液，晓饭荐兰蒸。弃药疑洪井，藏书类羽陵。回瞻太帝室，飞槛更长凭。
致斋太一宫
作者：钱惟演
朝代：宋

斋洁奉惟馨，瑶台独自升。楼迷五里雾，坛独九枝灯。珠馆来青雀，琁题射玉绳。疏钟平野阔，古柏夕霏凝。鹤扇真规月，仙衣可镂冰。春茶泛云液，晓饭荐兰蒸。炼药疑洪井，藏书类羽陵。回瞻太帝室，飞槛更长凭。
苦热
作者：钱惟演
朝代：宋
体裁：七言律诗

赫日烘霞斗晓光，双文桃簟碧牙床。频倾蜜勺宁蠲渴，久捧冰壶未觉凉。雪岭却思随博望，风窗犹欲傲羲皇。更怜乳燕翻飞处，深入卢家白玉堂。
荷花
作者：钱惟演
朝代：宋
体裁：五言排律

水阔雨萧萧，风微影自摇。徐娘羞半面，楚女妒纤腰。别恨抛深浦，遗香逐画桡。华灯连雾夕，钿合映霞朝。泪有鲛人见，魂须宋玉招。凌波终未渡，疑待鹊为桥。
荷花
作者：钱惟演
朝代：宋

水阔雨萧萧，风微影自摇。
徐娘羞半面，楚女妬纤腰。
别恨抛深浦，遗香逐画桡。
华灯连雾夕，钿合映霞朝。
泪有鲛人见，魂须宋玉招。
凌波终未渡，疑待鹊为桥。
许洞归吴中
作者：钱惟演
朝代：宋

草熏风暖接长亭，一曲骊歌倒醁醽。怀古更投玄石赋，舣舟闲采紫茎萍。醉抛隋岸杨花白，吟过淮山桂树青。可使长离终鎩羽，渊云辞藻掞天庭。
许洞归吴中
作者：钱惟演
朝代：宋

草熏风暖接长亭，一曲骊歌倒醁醽。
怀古更投玄石赋，舣舟闲采紫茎萍。
醉抛隋岸杨花白，吟过淮山桂树青。
可使长离终铩羽，渊云辞藻掞天庭。
许洞归吴中
作者：钱惟演
朝代：宋

草薰风暖接长亭，一曲骊歌倒醁醽。怀古更投玄石赋，舣舟闲采紫茎萍。醉抛隋岸杨花白，吟过淮山桂树青。可使长离终铩羽，渊云辞藻掞天庭。
谪居汉东撰曲
作者：钱惟演
朝代：宋

城上风光莺语乱，城下烟波春拍岸。绿杨芳草几时休，泪眼愁肠先已断。情怀渐变成衰晚，鸾鉴朱颜惊暗换。昔年多病厌芳樽，今日芳樽惟恐浅。
谪居汉东撰曲
作者：钱惟演
朝代：宋

城上风光莺语乱，城下烟波春拍岸。绿杨芳草几时休，泪眼愁肠已先断。情怀渐变成衰晚，鸾鉴朱颜惊暗换。昔年多病厌行樽，今日芳樽惟恐浅。
谪居汉东撰曲
作者：钱惟演
朝代：宋

城上风光鶑语乱，城下烟波春拍岸。
绿杨芳草几时休，泪眼愁肠先已断。
情怀渐变成衰晚，鸾鑑朱颜惊暗换。
昔年多病厌芳樽，今日芳樽惟恐浅。
赋竹寄李和文公
作者：钱惟演
朝代：宋
体裁：七言绝句

瘦玉萧萧伊水头，风宜清夜露宜秋。更教仙骥傍边立，尽是人间第一流。
送僧归天宁万年禅院
作者：钱惟演
朝代：宋
体裁：五言律诗

绝巘依沧海，疑君际紫氛。岩扉晴落雪，宝地昼生云。净馔芝房秀，深炉桂叶熏。宰官游未得，空愧北山文。
送僧归天宁万年禅院
作者：钱惟演
朝代：宋

绝巘依沧海，疑君际紫氛。
岩扉晴落雪，宝地昼生云。
浄馔芝房秀，深炉桂叶熏。
宰官游未得，空愧北山文。
送僧归护国寺
作者：钱惟演
朝代：宋

曹溪有真嗣，是名大知识。得法三十年，堂堂坐岩石。忽徇云玺招，暂屈冥鸿翼。褰裳度王城，夙驾来军壁。陆泉正持戒，到溉方蔬食。晨炉薝蔔霏，夜榻氍毹积。金钵稻脂香，琼瓯茗花碧。高谈入幽固，默对探虚寂。学精西竺言，诗妙南朝格。与游欣雾润，鄙吝犹泉涤。遽忆五芝春，悠然理归策。伊予病且老，末景如驹隙。惭为中军帅，更玷台臣席。无功翊熙明，何力当优绩。莲社久栖心，华簪聊寄迹。愿辞食地封，永事弥天释。
送僧归护国寺·其一
作者：钱惟演
朝代：宋
体裁：古风

曹溪有真嗣，是名大知识。得法三十年，堂堂坐岩石。忽徇云玺招，暂屈冥鸿翼。褰裳度王城，夙驾来军壁。陆泉正持戒，到溉方蔬食。晨炉薝卜霏，夜榻氍毹积。金钵稻脂香，琼瓯茗花碧。高谈入幽固，默对探虚寂。学精西竺言，诗妙南朝格。与游欣雾润，鄙吝犹泉涤。遽忆五芝春，悠然理归策。伊予病且老，末景如驹隙。惭为中军帅，更玷台臣席。无功翊熙明，何力当优绩。莲社久栖心，华簪聊寄迹。愿辞食地封，永事弥天释。
送僧归护国寺·其二
作者：钱惟演
朝代：宋

白道萦回彻上方，熏然风信满归航。
五芝岩秀经行熟，千柰园深宴坐凉。
吟久半轩移海日，定回诸壑散天香。
忘年宝契由来厚，终谢繁缨捧钵囊。
送僧归护国寺·其二
作者：钱惟演
朝代：宋

白道萦回彻上方，薰然风信满归航。五芝岩秀经行熟，千柰园深宴坐凉。吟久半轩移海日，定回诸壑散天香。忘年宝契由来厚，终谢繁缨捧钵囊。
送客不及
作者：钱惟演
朝代：宋
体裁：七言律诗

桥阔川长恨已多，斑骓嘶断隔云萝。遥山几叠迷朱旆，芳草经时驻玉珂。高鸟可能追夕照，绿杨空自拂微波。短辕白鼻何由得，目送层楼一雁过。
送客不及
作者：钱惟演
朝代：宋

桥阔川长恨已多，斑骓嘶断隔云萝。
遥山几迭迷朱旆，芳草经时驻玉珂。
高鸟可能追夕照，绿杨空自拂微波。
短辕白鼻何由得，目送层楼一雁过。
送张无梦归天台山
作者：钱惟演
朝代：宋

金庭霞标云半中，岩扉涧户凌太空。飘飘灵气际浮景，蝉蜕万物乘高风。吾君当天坐环极，物色异人方侧席。岂因垂钓识羔裘，不假张罗得凫舄。恩深况遇千龄旦，威颜咫尺隆宸盼。问政应同牧马言，临轩几动犹龙叹。方瞳玉骨本无羁，驰烟驭气思东归。江南芳草正无际，林下群莺犹乱飞。浮丘挹袂去何处，五芝同晓仙露晞。人间祕境不可识，千载宸章焕岩壁。
送张无梦归天台山
作者：钱惟演
朝代：宋

金庭霞标云半中，岩扉涧户凌太空。飘飘灵气际浮景，蝉蜕万物乘高风。吾君当天坐环极，物色异人方侧席。岂因垂钓识羔裘，不假张罗得凫舄。恩深况遇千龄旦，威颜咫尺隆宸盼。问政应同牧马言，临轩几动犹龙叹。方瞳玉骨本无羁，驰烟驭气思东归。江南芳草正无际，林下群莺犹乱飞。浮丘挹袂去何处，五芝同晓仙露晞。人间秘境不可识，千载宸章焕岩壁。
送张无梦归天台山
作者：钱惟演
朝代：宋

金庭霞标云半中，岩扉涧户凌太空。
飘飘灵气际浮景，蝉蜕万物乘高风。
吾君当天坐环极，物色异人方侧席。
岂因垂钓识羔裘，不假张罗得鳬舄。
恩深况遇千龄旦，威颜咫尺隆宸盼。
问政应同牧马言，临轩几动犹龙嘆。
方瞳玉骨本无羁，驰烟驭气思东归。
江南芳草正无际，林下羣鶑犹乱飞。
浮丘挹袂去何处，五芝同晓仙露晞。
人间秘境不可识，千载宸章焕岩壁。
送梵才大师归天台
作者：钱惟演
朝代：宋
体裁：五言律诗

汉苑辞千柰，仙丘访五芝。汲瓶春溜满，卷裓晓云滋。望刹青龙起，观涛白马驰。红楼曾应制，佳句咏朝緌。
送梵才大师归天台
作者：钱惟演
朝代：宋

汉苑辞千柰，仙丘访五芝。
汲瓶春溜满，卷裓晓云滋。
望剎青龙起，观涛白马驰。
红楼曾应制，佳句咏朝緌。
送禅照大师归越
作者：钱惟演
朝代：宋

金刹杳霞扃，南风漾彩舲。吴天六幕远，越岫万螺青。龙篆霏雕像，鲸涛注净瓶。上方堪迥望，支策见春溟。
送禅照大师归越
作者：钱惟演
朝代：宋

金刹杳霞扃，南风漾彩舲。吴天六幕远，越岫万螺青。龙篆霏雕像，鲸涛注净瓶。上方堪逈望，支策见春溟。
送禅照大师归越
作者：钱惟演
朝代：宋

金剎杳霞扃，南风漾彩舲。
吴天六幕远，越岫万螺青。
龙篆霏雕像，鲸涛注浄瓶。
上方堪逈望，支策见春溟。
送高学士知越
作者：钱惟演
朝代：宋

粉署为郎鬓雪侵，酒酣风驶惜分襟。
云迷水馆春旗润，树绕山城暝角深。
下担挂鈎传密意，渡江桃叶听遗音。
孤鶑啼罢芳心歇，倦翼因君忆故林。
送高学士知越
作者：钱惟演
朝代：宋
体裁：七言律诗

粉署为郎鬓雪侵，酒酣风驶惜分襟。云迷水馆春旗润，树绕山城暝角深。下担挂钩传密意，渡江桃叶听遗音。孤莺啼罢芳心歇，倦翼因君忆故林。
雪夕奉陪天台明照禅师拥炉闲话
作者：钱惟演
朝代：宋

藜烛檐香夜幄清，朔风窗际激飞英。凤梨鸱芋煨将熟，坐拥丰貂话赤城。
雪夕奉陪天台明照禅师拥鑪闲话
作者：钱惟演
朝代：宋
体裁：七言绝句

藜烛薝香夜幄清，朔风窗际激飞英。凤梨鸱芋煨将熟，坐拥丰貂话赤城。
霜月
作者：钱惟演
朝代：宋

霜月正如鈎，临池更上楼。
沈侯新觉瘦，宋玉旧多愁。
獭髓分膏密，鹅毛写恨稠。
长怀寄归雁，归雁自悠悠。
霜月
作者：钱惟演
朝代：宋
体裁：五言律诗

霜月正如钩，临池更上楼。沈侯新觉瘦，宋玉旧多愁。獭髓分膏密，鹅毛写恨稠。长怀寄归雁，归雁自悠悠。
馆中新蝉
作者：钱惟演
朝代：宋

冉冉光风泛紫兰，新声含怨日将残。
自怜伴雀成团扇，谁许迎秋集武冠。
委蜕亭皋随木叶，飞緌云表拂仙盘。
青葱玉树连金爵，不觉酰鸡竞羽翰。
馆中新蝉
作者：钱惟演
朝代：宋

冉冉光风泛紫兰，新声含怨日将残。自怜伴雀成团扇，谁许迎秋集武冠。委蜕亭皋随木叶，飞緌云表拂仙盘。青葱玉树连金爵，不觉醯鸡竞羽翰。
馆中新蝉
作者：钱惟演
朝代：宋

冉冉光风泛紫兰，新声含怨日新残。自怜伴雀成团扇，谁许迎秋集武冠。委蜕亭皋随木叶，飞緌云表拂仙盘。青葱玉树连金爵，不觉醯鸡竞羽翰。
鹤
作者：钱惟演
朝代：宋

碧树阴浓接玉墀，几年飞舞伴长离。天渊风雨多秋意，辽海烟波失旧期。自许一鸣闻迥汉，可随三匝绕空枝。从来腐鼠何曾顾，不似鹓雏枉见疑。
鹤
作者：钱惟演
朝代：宋

碧树阴浓接玉墀，几年飞舞伴长离。天渊风雨多秋意，辽海烟波失旧期。自许一鸣闻逈汉，可随三匝绕空枝。从来腐鼠何曾顾，不似鵷雏枉见疑。
鹤
作者：钱惟演
朝代：宋

碧树阴浓接玉墀，几年飞舞伴长离。
天渊风雨多秋意，辽海烟波失旧期。
自许一鸣闻逈汉，可随三匝绕空枝。
从来腐鼠何曾顾，不似鹓雏枉见疑。
题梵竹卿蓬居
作者：钱文
朝代：宋

梅绕蓬居不计株，水仙数畹斗芳腴。
竺卿白业二香妙，世界红尘一点无。
可比远公莲社胜，应嗟陶令菊园芜。
炉熏清鼻茗浇舌，月浸松窗对结趺。
题梵竹卿蓬居
作者：钱文
朝代：宋

梅绕蓬居不计株，水仙数畹斗芳腴。竺卿白业二香妙，世界红尘一点无。可比远公莲社胜，应嗟陶令菊园芜。炉薰清鼻茗浇舌，月浸松窗对结趺。
句
作者：钱文婉
朝代：宋

两岸绮罗春纵目，一天星斗夜凭栏。
白石岩
作者：钱文婉
朝代：宋

两道蟠溪锁碧山，飘然仙带绿回环。
千岩林木沟渠下，万顷沧田指掌间。
霜月天边清兴远，金钟云裏梦魂閒。
夕阳归步饶仙骑，懒拂烟萝下玉关。
白石岩
作者：钱文婉
朝代：宋

两道蟠溪锁碧山，飘然仙带绿回环。千岩林木沟渠下，万顷沧田指掌间。霜月天边清兴远，金钟云里梦魂閒。夕阳归步饶仙骑，懒拂烟萝下玉关。
次韵李使君追悼雪巢先生
作者：钱文子
朝代：宋

文龙竟复老污池，一笑应从造化期。环顾室庐无长物，流传人世有新诗。殷勤池上相从处，悽怆床前永诀时。更有后来贤太守，溯风犹解挹清规。
次韵李使君追悼雪巢先生
作者：钱文子
朝代：宋

文龙竟復老污池，一笑应从造化期。
环顾室庐无长物，流传人世有新诗。
殷勤池上相从处，悽怆床前永诀时。
更有后来贤太守，遡风犹解挹清规。
状元去春用杨吉州子直韵赋玉蕊诗老誖久稽奉酬今承秩满还朝就以为饯
作者：钱文子
朝代：宋

昼揽羣芳博物华，夕披众说聚萤车。
花来北固无新唱，诗到西昆有故家。
乡里孝廉流泽远，弟兄科甲搢绅夸。
盍归史观开群玉，徐步词垣判五花。
窊尊绝句
作者：钱文子
朝代：宋
体裁：七言绝句

招邀风月须坡叟，管领江山属漫郎。更筑危亭依巨石，愿从二子老沧浪。
一斋夜坐
作者：钱时
朝代：宋
体裁：七言绝句

尽觉山中日月长，何心更梦白云乡。池塘夜滴梅花雨，默坐占城一瓣香。
三月五日复雨霰
作者：钱时
朝代：宋

三月二日霰且雷，明日漫天白皑皑。阴云聚散才信宿，冰珠更复漫天来。我不忧千花万花枝压折，亦不忧千山万山石冻裂。麦如马尾桑如钱，岁饥岁寒繄尔雪。一冬望尔胡不然，此日何日能狂颠。亟呼巽二扫落滕六魄，放出高高万里东皇天。
三月五日復雨霰
作者：钱时
朝代：宋

三月二日霰且雷，明日漫天白皑皑。
阴云聚散才信宿，冰珠更復漫天来。
我不忧千花万花枝压折，亦不忧千山万山石冻裂。
麦如马尾桑如钱，岁饥岁寒繄尔雪。
一冬望尔胡不然，此日何日能狂颠。
亟呼巽二扫落滕六魄，放出高高万里东皇天。
上冢
作者：钱时
朝代：宋
体裁：七言绝句

春到人家齐上冢，纸钱蒿里白皑皑。獭鱼豺兽难磨灭，岂是师门学得来。
上清得酴醾用超然韵
作者：钱时
朝代：宋

林腰路转忽欣然，玉佩垂萝古殿边。
客裏对花如旧友，夜深清坐玉壶天。
上清得酴醾用超然韵
作者：钱时
朝代：宋

林腰路转忽欣然，玉佩垂萝古殿边。客里对花如旧友，夜深清坐玉壶天。
与客步月坐涧中石上
作者：钱时
朝代：宋
体裁：七言绝句

林遍山深一罅天，临流趺坐月娟娟。此时妙音谁能领，绕石琅琅走涧泉。
东松庵观岳武穆遗碑
作者：钱时
朝代：宋

虎视关河指日平，东松岭路小提兵。奸臣误国英雄死，千古遗碑夕照明。
东松庵观岳武穆遗碑
作者：钱时
朝代：宋

虎视关河指日平，东松岭路小提兵。
姦臣误国英雄死，千古遗碑夕照明。
中秋约子温兄子山弟小酌一展寿庆两大字赋长句
作者：钱时
朝代：宋
体裁：古风

前年齐山得寿字，体势端方嵩岳峙。今年包帚书庆图，更觉龙骧而虎踞。今我幸为尧舜民，贤者送似生精神。寿匪自天实由我，庆果何物宁缘人。西风缥缈中秋节，满院岩花香正冽。团圞兄弟小持觞，二字一展相娱悦。安得突兀起高堂，名以寿庆当中央。吾三人者和且康，年年此日岩花香。
义猫行
作者：钱时
朝代：宋

我家老狸奴，健捕无其比。去年能养儿，二男而一女。种草不碌碌，趫捷俱可喜。策勋到邻家，高卧不忧鼠。今年女子七，母复诞三子。三子乳有馀，七子不易耳。颇似相轸念，抱弄时相乳。依依同气恩，髣髴见情理。一日忽衔子，来同七子处。薰然如一家，杂乳无彼己。天地即我心，万物非异体。一日脱边幅，此外无别旨。嗟彼胡不仁，形骸分尔汝。同类日相伤，呀然矜爪觜。探巢攫胎卵，吞噬不知止。但见己子肥，遑恤他子死。猫也本虎属，能为义士举。作诗传世间，一兽有如此。
义猫行
作者：钱时
朝代：宋

我家老狸奴，健捕无其比。
去年能养儿，二男而一女。
种草不碌碌，趫捷俱可喜。
策勋到邻家，高卧不忧鼠。
今年女子七，母復诞三子。
三子乳有余，七子不易耳。
颇似相轸念，抱弄时相乳。
依依同气恩，髣髴见情理。
一日忽衔子，来同七子处。
熏然如一家，杂乳无彼己。
天地即我心，万物非异体。
一日脱边幅，此外无别旨。
嗟彼胡不仁，形骸分尔汝。
同类日相伤，呀然矜爪觜。
探巢攫胎卵，吞噬不知止。
但见己子肥，遑恤他子死。
猫也本虎属，能为义士举。
作诗传世间，一兽有如此。
乍晴前韵
作者：钱时
朝代：宋
体裁：七言绝句

翻手飞帘拗作晴，重重放出锦溪春。东君于我故青眼，天地中间有此人。
九日融堂池上
作者：钱时
朝代：宋
体裁：七言绝句

岩花不趁中秋约，篱菊齐供九日看。冉冉隔墙风不断，夜深和月倚栏干。
九月一日睡起
作者：钱时
朝代：宋
体裁：七言绝句

帖帖冬窝眠正稳，剥地钟声忽敲醒。起来空堂一事无，日弄波纹满窗影。
九月朔示二小侄孙
作者：钱时
朝代：宋
体裁：古风

有客踵我门，喜我得男孙。得男人所喜，为男岂不尊。桑弧蓬矢射天地，堕地已作四方志。世上纷纷空白头，直须了却男儿事。
九月望徙坐冬窝
作者：钱时
朝代：宋

黄花弄影日婆娑，一夜秋风百感多。门外红尘深几许，老夫今日坐冬窝。满窗融日育天和，个里还来着到么。多少世间闲落索，老夫情绪只冬窝。
九月望徙坐冬窝·其一
作者：钱时
朝代：宋
体裁：七言绝句

黄花弄影日婆娑，一夜秋风百感多。门外红尘深几许，老夫今日坐冬窝。
九月望徙坐冬窝·其二
作者：钱时
朝代：宋

满窗融日育天和，个里还来着到么。多少世间闲落索，老夫情绪只冬窝。
九月望徙坐冬窝·其二
作者：钱时
朝代：宋

满窗融日育天和，箇裏还来着到么。
多少世间闲落索，老夫情绪只冬窝。
乡城长至怀双溪湖诸友
作者：钱时
朝代：宋
体裁：七言绝句

去年客梦水云乡，六里桥东过一阳。此日山城怀旧友，暮江风起雁声长。
书感
作者：钱时
朝代：宋

徇利者不可与谋义，怙私者不可与言公。蛮触胜负勍两角，肝胆乃有楚越同。阳清阴浊难同宫，弱水西流河汉东。洪河砥柱霜中松，中道而立能者从。凡百君子宜自爱，何苦下与琐琐争鸡虫。朝来满室生秋风，庭树两叶三叶红。
书感
作者：钱时
朝代：宋

狥利者不可与谋义，怙私者不可与言公。
蛮触胜负勍两角，肝胆乃有楚越同。
阳清阴浊难同宫，弱水西流河汉东。
洪河砥柱霜中松，中道而立能者从。
凡百君子宜自爱，何苦下与琐琐争鸡虫。
朝来满室生秋风，庭树两叶三叶红。
二月望游齐山呈仓使二首
作者：钱时
朝代：宋

生平忠胆上摩天，两鬓如丝山水缘。欲向翠微穷望眼，淮山无数锁春烟。春到花朝花未多，小梅才作玉婆娑。东君不是恩光薄，无柰霜欺雪压何。
二月望游齐山呈仓使二首·其一
作者：钱时
朝代：宋
体裁：七言绝句

生平忠胆上摩天，两鬓如丝山水缘。欲向翠微穷望眼，淮山无数锁春烟。
二月望游齐山呈仓使二首·其二
作者：钱时
朝代：宋

春到花朝花未多，小梅才作玉婆娑。东君不是恩光薄，无柰霜欺雪压何。
二月望游齐山呈仓使二首·其二
作者：钱时
朝代：宋

春到花朝花未多，小梅纔作玉婆娑。
东君不是恩光薄，无柰霜欺雪压何。
五日晨兴说既济彖殊惬因成古调
作者：钱时
朝代：宋

端平元年初复古，欢喜群生脱危阻。蚕香麦熟喧里闾，蒲糁艾花照樽俎。我本宜俗俗不宜，未学痴儿□蝇虎。朝来一撤既济户，此时欣然对端午。
五日晨兴说既济彖殊惬因成古调
作者：钱时
朝代：宋

端平元年初復古，懽喜羣生脱危阻。
蚕香麦熟喧里闾，蒲糁艾花照樽俎。
我本宜俗俗不宜，未学痴儿□蝇虎。
朝来一撤既济户，此时欣然对端午。
仓台准朝旨牒县礼请讲行荒政以疾弗果出
作者：钱时
朝代：宋
体裁：七言绝句

溪山闲袖经纶手，畎亩能忘康济心。霈泽自天难出位，空惭有问到云林。
余与吕守之买舟西归林常甫吴清淑吕伯起出饯江楼古调以别
作者：钱时
朝代：宋

两角勍触蛮，八荒等兄弟。
人生天地间，贵在情义耳。
嘉禾二三友，一见倾底裏。
春风散天和，非彼亦非此。
清淑温以直，常甫正而美。
东涉金沙雪，西挹钱塘水。
舟泛月双湖，辔联松九里。
冬春朔四换，追随实终始。
宣桥岁云暮，乃復得伯起。
颀然出玉山，臭味林吴似。
修门亦旬月，朝夕相料理。
饯我江上楼，楼栏豁天宇。
海山渺无际，呼吸入窗几。
长鲸骇高浪，卷舒在吾趾。
风帆擘天出，揖别苦无语。
共挽春江涛，洒作苍生雨。
余与吕守之买舟西归林常甫吴清淑吕伯起出饯江楼古调以别
作者：钱时
朝代：宋

两角勍触蛮，八荒等兄弟。人生天地间，贵在情义耳。嘉禾二三友，一见倾底里。春风散天和，非彼亦非此。清淑温以直，常甫正而美。东涉金沙雪，西挹钱塘水。舟泛月双湖，辔联松九里。冬春朔四换，追随实终始。宣桥岁云暮，乃复得伯起。颀然出玉山，臭味林吴似。修门亦旬月，朝夕相料理。饯我江上楼，楼栏豁天宇。海山渺无际，呼吸入窗几。长鲸骇高浪，卷舒在吾趾。风帆擘天出，揖别苦无语。共挽春江涛，洒作苍生雨。
借亭观鱼
作者：钱时
朝代：宋
体裁：古风

春日春风衣杲杲，海棠未老春正好。与客行过借亭西，平沙步步生芳草。空潭爱日透底明，游鱼如散空中霙。徘徊欲坐去未忍，却恨借亭犹假名。有名无亭真是假，是假是真俱土苴。去年今日苏公堤，玉勒雕鞍相家马。
借邻家瑞香
作者：钱时
朝代：宋

光风霁月瑞香盘，岁岁元宵锦作团。春到山家今几许，不妨邻舍借花看。
借邻家瑞香
作者：钱时
朝代：宋

光风霁月瑞香盘，岁岁元宵锦作团。
春到山家今几许，不妨隣舍借花看。
假山
作者：钱时
朝代：宋
体裁：七言绝句

终日劖镌弄假山，栽花种草尽班班。从前多少真山水，可笑傍人只等闲。
偶书
作者：钱时
朝代：宋

世上纷纷竞奇巧，人人自巧不知宝。此巧本不属思为，妙质融融复皓皓。天地万象罗其中，纵横变化无时穷。珠璧隐现光错落，丹青组织花珑葱。有时六出不停剪，有时柔茵铺地遍。有时飞空调羽商，嘈杂间关声百啭。千态万状难形容，欲著一语迷西东。宣尼但说不可见，后学强名造化工。我欲从渠问谁造，不觉低头发长笑。且不可见那可言，春秋冬夏无非教。
偶书
作者：钱时
朝代：宋

世上纷纷竞奇巧，人人自巧不知宝。
此巧本不属思为，妙质融融復皜皜。
天地万象罗其中，纵横变化无时穷。
珠璧隠现光错落，丹青组织花珑葱。
有时六出不停翦，有时柔茵铺地遍。
有时飞空调羽商，嘈杂间关声百啭。
千态万状难形容，欲着一语迷西东。
宣尼但说不可见，后学强名造化工。
我欲从渠问谁造，不觉低头发长笑。
且不可见那可言，春秋冬夏无非教。
偶成
作者：钱时
朝代：宋

酰鸡瓮藏眼，鼹鼠河满腹。
啄木头铿敲，蜗牛角出缩。
君不见浩浩无边春，出门面面皆交亲。
未到地灵地，安知人杰人。
偶成
作者：钱时
朝代：宋

醯鸡瓮藏眼，鼹鼠河满腹。啄木头铿敲，蜗牛角出缩。君不见浩浩无边春，出门面面皆交亲。未到地灵地，安知人杰人。
光风霁月观鸬鹚聚滩下搜猎慈惨已而坐岁寒见盆池中鱼浮沉自得
作者：钱时
朝代：宋
体裁：七言绝句

出没云根上下浮，蘸蒲清溜十分幽。前滩乌鬼能撩乱，争似盘鱼得自由。
六月六日侄孙辈同食大麦二首
作者：钱时
朝代：宋

大麦新炊苜蓿盘，一壶春酒小团栾。金丹九死生灵命，莫作寻常粝饭看。冬春饿骨委寒波，宿麦离离柰尔何。此日一餐虽志喜，愧无膏泽汗颜多。
六月六日侄孙辈同食大麦二首·其一
作者：钱时
朝代：宋
体裁：七言绝句

大麦新炊苜蓿盘，一壶春酒小团栾。金丹九死生灵命，莫作寻常粝饭看。
六月六日侄孙辈同食大麦二首·其二
作者：钱时
朝代：宋
体裁：七言绝句

冬春饿骨委寒波，宿麦离离柰尔何。此日一餐虽志喜，愧无膏泽汗颜多。
六月望
作者：钱时
朝代：宋
体裁：七言绝句

一窗虚白贮婵娟，木叶无风自飒然。谁道家山孤负月，从初看到十分圆。
兰
作者：钱时
朝代：宋
体裁：诗

绕亭埋石种兰芽，生怕花开不在家。此日溶溶春满院，柔风初破一枝花。
兰
作者：钱时
朝代：宋

遶亭埋石种兰芽，生怕花开不在家。
此日溶溶春满院，柔风初破一枝花。
冬窝夜语
作者：钱时
朝代：宋

幽人只合卧林邱，不觉心幽境更幽。
青汗有时昭帝则，黑甜余暇伴宾游。
黄花粲粲冬窝夜，丹叶萧萧蜀阜秋。
会得箇中消息理，两眉不着世间愁。
冬窝夜语
作者：钱时
朝代：宋

幽人只合卧林邱，不觉心幽境更幽。青汗有时昭帝则，黑甜馀暇伴宾游。黄花粲粲冬窝夜，丹叶萧萧蜀阜秋。会得个中消息理，两眉不著世间愁。
冬窝枕上
作者：钱时
朝代：宋
体裁：七言绝句

霜中老柏无时事，岩下孤云自岁寒。西院木鱼东院鼓，冬窝客子正浓鼾。
冰壶二首
作者：钱时
朝代：宋

一扫从前万虑非，寒光冷照发幽微。乾坤总在冰壶里，不费壶公日暮归。说著冰壶事已非，此时消息我知微。游云断处千山出，夕照明边一鸟归。
冰壶二首·其一
作者：钱时
朝代：宋

一扫从前万虑非，寒光冷照发幽微。乾坤总在冰壶里，不费壶公日暮归。
冰壶二首·其一
作者：钱时
朝代：宋

一扫从前万虑非，寒光冷照发幽微。
干坤总在冰壶裏，不费壶公日暮归。
冰壶二首·其二
作者：钱时
朝代：宋

说着冰壶事已非，此时消息我知微。
游云断处千山出，夕照明边一鸟归。
冰壶二首·其二
作者：钱时
朝代：宋

说著冰壶事已非，此时消息我知微。游云断处千山出，夕照明边一鸟归。
初闻杜鹃
作者：钱时
朝代：宋
体裁：七言绝句

庭前细雨湿莓苔，花鸟知时不待催。茂院天葩开满树，一声清晓杜鹃来。
别朱几仲
作者：钱时
朝代：宋
体裁：七言绝句

古貌臞然一病翁，胸中戈甲气如虹。子房元凯能骑马，破贼红旗未足功。
别许正甫
作者：钱时
朝代：宋
体裁：七言绝句

昭如揭日莫生疑，万变纵横用者谁。会得有言犹是病，向无言处更深思。
别诸亲友二首
作者：钱时
朝代：宋

良会难逢万事非，弥旬缱绻思清微。家山一夜梅花发，月霁风光夜欲归。四十年间梦已非，论文谈道意方微。愿言著眼羲皇上，南北东西莫浪归。
别诸亲友二首·其一
作者：钱时
朝代：宋
体裁：七言绝句

良会难逢万事非，弥旬缱绻思清微。家山一夜梅花发，月霁风光夜欲归。
别诸亲友二首·其二
作者：钱时
朝代：宋

四十年间梦已非，论文谈道意方微。
愿言着眼羲皇上，南北东西莫浪归。
别诸亲友二首·其二
作者：钱时
朝代：宋

四十年间梦已非，论文谈道意方微。愿言著眼羲皇上，南北东西莫浪归。
十六渡
作者：钱时
朝代：宋
体裁：古风

颇闻十六渡，客子良间关。一雨落涧谷，湍气怒潺潺。我来属秋晚，霜叶初斓斑。窈窕行竹舆，鸣禽相与闲。复岭互交锁，浅濑随回湾。路断一罅通，石磴危跻攀。时见荷锄者，行歌语蛮蛮。采山有薇蕨，结庐有茅菅。安知避世人，不曾巢其间。何时一枝筇，溯流到黄山。桃源事荒怪，谁谓非人寰。
千古吟
作者：钱时
朝代：宋

日杲杲兮风叶翩翩，饥我禾黍兮渴饮涧泉。伏羲非画孔非编，非有秘旨天外传。小黠大痴亦何苦，汗牛充栋终不补。晴窗白发一事无，独抱遗经吊千古。
千古吟
作者：钱时
朝代：宋

日杲杲兮风叶翩翩，饥我禾黍兮渴饮涧泉。
伏羲非画孔非编，非有秘旨天外传。
小黠大痴亦何苦，汗牛充栋终不补。
晴窗白髮一事无，独抱遗经弔千古。
千顷廨院小憩老僧旧爇左臂干缘宝叔塔一绝悯之
作者：钱时
朝代：宋
体裁：七言绝句

见说当年老比丘，茶毗一臂作重修。山头宝叔成新塔，泉下应贻父母忧。
卖葛粉
作者：钱时
朝代：宋
体裁：七言绝句

市声朝暮过楼栏，喧得人来不耐烦。寂寞山前闻叫卖，如何不作此心观。
南塘归途
作者：钱时
朝代：宋

岩花消息晚来风，透出长林万万重。一句好诗拈不出，乾坤都属广寒宫。
南塘归途
作者：钱时
朝代：宋

岩花消息晚来风，透出长林万万重。
一句好诗拈不出，干坤都属广寒宫。
卢滩杂兴五首
作者：钱时
朝代：宋

蛙声两岸夹溪流，漫漫澄潭夜进舟。火照寒沙翻作白，直疑浮雪满汀洲。火照寒沙雪欲流，恍疑身在剡溪舟。蚩蚩横目无真色，刚道神仙在十洲。道眼昭昭洞九流，此心天地一虚舟。浮云得失关何事，要识梅亭对柳洲。莫问清流与浊流，向求胡越有同舟。光风霁月无人识，掉臂行歌宿莽洲。生身不作第三流，肯作坳堂一芥舟。时止时行皆正位，孰云吾道付沧洲。
卢滩杂兴五首·其一
作者：钱时
朝代：宋
体裁：七言绝句

蛙声两岸夹溪流，漫漫澄潭夜进舟。火照寒沙翻作白，直疑浮雪满汀洲。
卢滩杂兴五首·其三
作者：钱时
朝代：宋
体裁：七言绝句

道眼昭昭洞九流，此心天地一虚舟。浮云得失关何事，要识梅亭对柳洲。
卢滩杂兴五首·其二
作者：钱时
朝代：宋
体裁：七言绝句

火照寒沙雪欲流，恍疑身在剡溪舟。蚩蚩横目无真色，刚道神仙在十洲。
卢滩杂兴五首·其五
作者：钱时
朝代：宋
体裁：七言绝句

生身不作第三流，肯作坳堂一芥舟。时止时行皆正位，孰云吾道付沧洲。
卢滩杂兴五首·其四
作者：钱时
朝代：宋
体裁：七言绝句

莫问清流与浊流，向求胡越有同舟。光风霁月无人识，掉臂行歌宿莽洲。
去年五月十八日归自唐山感旧
作者：钱时
朝代：宋
体裁：七言绝句

新岭归来整一年，老夫心事只依然。何曾碍却家常饭，国史宏纲手自编。
双溪
作者：钱时
朝代：宋
体裁：七言绝句

奔来衮雪夹中洲，声撼危栏趾欲浮。冷眼青山青不断，狂澜千古自争流。
古枫
作者：钱时
朝代：宋
体裁：七言绝句

白云岩下古株枫，洞洞从根透顶空。认得自家真面目，逢春叶绿到秋红。
合溪夜归呈诸大夫
作者：钱时
朝代：宋
体裁：古风

前日合溪能多诗，此日合溪何以为。是中真趣渠未知，无声之诗诗更奇。溪山渊渊鱼自跃，溪树阴阴禽自乐。野航日暮载牛归，陇麦已秋蚕上箔。此时觞酒溪亭空，吾与鱼鸟皆春风。安得四海车书同，春风浩浩游其中。
合溪座上
作者：钱时
朝代：宋
体裁：七言绝句

深碧沉沉冷欲秋，此时亭上饱追游。溪分溪合关何事，尚欠圜机订九流。
同汪信道过南塘
作者：钱时
朝代：宋
体裁：七言绝句

平波漫漫拂垂杨，野草幽花满路香。杜宇初啼春未老，又扶山轿过南塘。
吕守之暮到三首
作者：钱时
朝代：宋

春日归舟五十诗，人间此乐尽无涯。永平岸口匆匆别，又见西风上桂枝。别来两月客唐昌，多少春风入锦囊。逗得到家无别事，工夫都上此山堂。此山风月久尘埃，拂拭重新桂却开。正要好诗相料理，昏鸦忽报守之来。
吕守之暮到三首·其一
作者：钱时
朝代：宋
体裁：七言绝句

春日归舟五十诗，人间此乐尽无涯。永平岸口匆匆别，又见西风上桂枝。
吕守之暮到三首·其三
作者：钱时
朝代：宋
体裁：七言绝句

此山风月久尘埃，拂拭重新桂却开。正要好诗相料理，昏鸦忽报守之来。
吕守之暮到三首·其二
作者：钱时
朝代：宋
体裁：七言绝句

别来两月客唐昌，多少春风入锦囊。逗得到家无别事，工夫都上此山堂。
含晖晚眺
作者：钱时
朝代：宋
体裁：七言绝句

雨声欲断气氤氲，小阁浮空自吐吞。古木苍烟何处寺，数声青板报黄昏。
和答守之
作者：钱时
朝代：宋
体裁：七言绝句

除却周人孰与归，纷纷装点入时宜。豳风七月今谁嗣，不补君王不是诗。
哭顾平甫前韵
作者：钱时
朝代：宋
体裁：七言绝句

郊原几度踏春晴，此日空山草木春。泪尽两行悲不尽，眼前安得见斯人。
唐山赤县距修门不二百里土风俭朴专务桑麻余甚乐之成二绝
作者：钱时
朝代：宋

深深涧谷唐昌县，莽莽桑麻古歙风。但得长官能阜俗，不消此外别言功。每到西湖辄黯然，山川草木亦雕镌。如何咫尺唐山地，混沌犹存一罅天。
唐山赤县距修门不二百里土风俭朴专务桑麻余甚乐之成二绝·其一
作者：钱时
朝代：宋
体裁：七言绝句

深深涧谷唐昌县，莽莽桑麻古歙风。但得长官能阜俗，不消此外别言功。
唐山赤县距修门不二百里土风俭朴专务桑麻余甚乐之成二绝·其二
作者：钱时
朝代：宋
体裁：七言绝句

每到西湖辄黯然，山川草木亦雕镌。如何咫尺唐山地，混沌犹存一罅天。
喜见家山答守之二首
作者：钱时
朝代：宋

风扫痴云作嫩晴，展开花柳一堤春。山山啼鸟如相识，飞向蓬窗认主人。喜见家山喜见晴，乾坤都属舞雩春。家山自是山无数，认得春风定可人。
喜见家山答守之二首·其一
作者：钱时
朝代：宋
体裁：七言绝句

风扫痴云作嫩晴，展开花柳一堤春。山山啼鸟如相识，飞向蓬窗认主人。
喜见家山答守之二首·其二
作者：钱时
朝代：宋

喜见家山喜见晴，乾坤都属舞雩春。家山自是山无数，认得春风定可人。
喜见家山答守之二首·其二
作者：钱时
朝代：宋

喜见家山喜见晴，干坤都属舞雩春。
家山自是山无数，认得春风定可人。
喜诸子所和诗盟歌俱有可采再用韵见意
作者：钱时
朝代：宋

蛮触封疆日勍敌，金丹不疗膏肓疾。抖擞风埃发诗骨，参差头角崭然出。老夫所志在大雅，诸子政须勤帝籍。三叹变风我心恻，箾韶忍受淫哇屈。岂不见渭川千亩拂云长，前日手栽数寸碧。苟得其养终巨世，勿玩流光生厌射。世间浅者无远识，如兽系足鸟摧翼。伯乐眼空冀北群，汤鼎坐吊淮南虱。
喜诸子所和诗盟歌俱有可采再用韵见意
作者：钱时
朝代：宋

蛮触封疆日勍敌，金丹不疗膏肓疾。
抖擞风埃发诗骨，参差头角崭然出。
老夫所志在大雅，诸子政须勤帝籍。
三叹变风我心恻，箾韶忍受淫哇屈。
岂不见渭川千亩拂云长，前日手栽数寸碧。
苟得其养终巨世，勿玩流光生厌射。
世间浅者无远识，如兽繫足鸟摧翼。
伯乐眼空冀北羣，汤鼎坐弔淮南蝨。
嘉兴天庆观梁朝桧
作者：钱时
朝代：宋
体裁：七言绝句

五季干戈满地讧，山川草木亦酸风。如何偃蹇梁朝桧，独寿中吴雨露中。
垂虹
作者：钱时
朝代：宋

不到垂虹十四秋，聊倾卮酒酹沙鸥。蹄涔一勺閒风月，老眼关河万国愁。
垂虹
作者：钱时
朝代：宋

不到垂虹十四秋，聊倾巵酒酹沙鸥。
蹄涔一勺閒风月，老眼关河万国愁。
夜半观潮
作者：钱时
朝代：宋

月夜舟如天上坐，极目更无山一个。海神夜半忽出奇，雷鼓长驱雪山过。
夜半观潮
作者：钱时
朝代：宋

月夜舟如天上坐，极目更无山一箇。
海神夜半忽出奇，雷鼓长驱雪山过。
夜坐一斋偶成
作者：钱时
朝代：宋
体裁：七言绝句

世态炎凉反覆易，交情贵贱死生殊。双眸炯炯碧天阔，霁月光风夜读书。
夜索熟水甘甚
作者：钱时
朝代：宋
体裁：七言绝句

呼童夜半一杯汤，盎盎天和入肺肠。咽正滑时即挥去，人间此意细思量。
夜观汝溪二侄象棋四首
作者：钱时
朝代：宋

对河车马夜枰棋，活路经营尽入思。虑患谋身每如许，不应容易落便宜。覆雨翻云着一争，分明死地要求生。如何自有转身路，苦向人间险处行。伏险藏机深复深，旁观袖手独沉吟。忍将局上閒棋子，碍却怡怡兄弟心。怡怡夜语自天和，棋罢令人感慨多。同室不须分楚越，萧墙何事动干戈。
夜观汝溪二侄象棋四首·其一
作者：钱时
朝代：宋
体裁：七言绝句

对河车马夜枰棋，活路经营尽入思。虑患谋身每如许，不应容易落便宜。
夜观汝溪二侄象棋四首·其三
作者：钱时
朝代：宋

伏险藏机深复深，旁观袖手独沉吟。忍将局上閒棋子，碍却怡怡兄弟心。
夜观汝溪二侄象棋四首·其三
作者：钱时
朝代：宋

伏险藏机深復深，旁观袖手独沉吟。
忍将局上閒棋子，碍却怡怡兄弟心。
夜观汝溪二侄象棋四首·其二
作者：钱时
朝代：宋
体裁：七言绝句

覆雨翻云着一争，分明死地要求生。如何自有转身路，苦向人间险处行。
夜观汝溪二侄象棋四首·其四
作者：钱时
朝代：宋
体裁：七言绝句

怡怡夜语自天和，棋罢令人感慨多。同室不须分楚越，萧墙何事动干戈。
子山弟因病有感喜成长句
作者：钱时
朝代：宋

本支兄弟十一人，眼前仅有六人存。于中少者亦头白，世事短长难具论。老兄年来苦多疾，安乐窝中且将息。肯复营营供物奴，颇闻吾弟今得力。是身出没如云浮，弹指百年谁转头。死生富贵自天命，本无一事吾何求。我闻旡妄不须药，君行有眚君应觉。鸰原未用忧急难，且来伴我山中乐。
子山弟因病有感喜成长句
作者：钱时
朝代：宋

本支兄弟十一人，眼前仅有六人存。
于中少者亦头白，世事短长难具论。
老兄年来苦多疾，安乐窝中且将息。
肯復营营供物奴，颇闻吾弟今得力。
是身出没如云浮，弹指百年谁转头。
死生富贵自天命，本无一事吾何求。
我闻旡妄不须药，君行有眚君应觉。
鸰原未用忧急难，且来伴我山中乐。
安素午睡
作者：钱时
朝代：宋
体裁：五言绝句

禾黍秋相近，溪山日自长。午窗千嶂雨，幽梦一帘香。
宜楼晚望
作者：钱时
朝代：宋

宜楼望芝山，浅浅平林出。芝山望宜楼，隐隐苍龙脊。楼中妙景山不知，山外有山楼不宜。老眼西风没疆界，一时倾入囊中诗。
宜楼晚望
作者：钱时
朝代：宋

宜楼望芝山，浅浅平林出。
芝山望宜楼，隠隠苍龙脊。
楼中妙景山不知，山外有山楼不宜。
老眼西风没疆界，一时倾入囊中诗。
宣城琴高之名甚着转送四方甚珍品也比得之乃乡间桐鱼耳一笑而赋二首·其一
作者：钱时
朝代：宋

春网琴高长藋茅，宣城风物剩浮夸。
蜀溪岁岁桐鱼上，堪恨无人唤药查。
宣城琴高之名甚着转送四方甚珍品也比得之乃乡间桐鱼耳一笑而赋二首·其二
作者：钱时
朝代：宋

大药真成九竈火，小鲜何事一杯羹。
终然不免名为累，岁岁琴高入鼎烹。
宣城琴高之名甚著转送四方甚珍品也比得之乃乡间桐鱼耳一笑而赋二首
作者：钱时
朝代：宋

春网琴高长藋茅，宣城风物剩浮誇。蜀溪岁岁桐鱼上，堪恨无人唤药查。大药真成九灶火，小鲜何事一杯羹。终然不免名为累，岁岁琴高入鼎烹。
宣城琴高之名甚著转送四方甚珍品也比得之乃乡间桐鱼耳一笑而赋二首·其一
作者：钱时
朝代：宋

春网琴高长藋茅，宣城风物剩浮誇。蜀溪岁岁桐鱼上，堪恨无人唤药查。
宣城琴高之名甚著转送四方甚珍品也比得之乃乡间桐鱼耳一笑而赋二首·其二
作者：钱时
朝代：宋

大药真成九灶火，小鲜何事一杯羹。终然不免名为累，岁岁琴高入鼎烹。
寄家书有怀岁寒五友二首
作者：钱时
朝代：宋

坐拥云根兴未涯，江楼时复梦归家。庭前一点梅初破，近日新添几个花。想得瑞香花日多，水仙消息又如何。篱边尚有馀香不，兰茁新芽长进么。
寄家书有怀岁寒五友二首·其一
作者：钱时
朝代：宋

坐拥云根兴未涯，江楼时复梦归家。庭前一点梅初破，近日新添几个花。
寄家书有怀岁寒五友二首·其一
作者：钱时
朝代：宋

坐拥云根兴未涯，江楼时復梦归家。
庭前一点梅初破，近日新添几箇花。
寄家书有怀岁寒五友二首·其二
作者：钱时
朝代：宋

想得瑞香花日多，水仙消息又如何。
篱边尚有余香不，兰茁新芽长进么。
寄家书有怀岁寒五友二首·其二
作者：钱时
朝代：宋

想得瑞香花日多，水仙消息又如何。篱边尚有馀香不，兰茁新芽长进么。
对老辈语儿时事
作者：钱时
朝代：宋

回首春风逞少年，厌闻人说旧因缘。
而今恨不逢班辈，说着儿时在眼前。
对老辈语儿时事
作者：钱时
朝代：宋

回首春风逞少年，厌闻人说旧因缘。而今恨不逢班辈，说著儿时在眼前。
小瓷瓶
作者：钱时
朝代：宋

小瓷瓶，形模端正玉色明。乌聊山边才百文，见者叹赏不容声。乃知物无贱与贵，要在制作何如耳。轮囷如瓠不脱俗，虽玉万镒吾何取。王正二日闻斯言，欣然为赋瓷瓶篇。浊世愦愦随风旋，蹠不夷谋吁可怜。百年气节一朝捐，身落粪壤心窬穿。岂不见齐田鲁季势薰天，万世之下箪瓢贤。熊也勉旃然不然。
小甆瓶
作者：钱时
朝代：宋

小甆瓶，形模端正玉色明。
乌聊山边纔百文，见者嘆赏不容声。
乃知物无贱与贵，要在制作何如耳。
轮囷如瓠不脱俗，虽玉万镒吾何取。
王正二日闻斯言，欣然为赋甆瓶篇。
浊世愦愦随风旋，跖不夷谋吁可怜。
百年气节一朝捐，身落粪壤心窬穿。
岂不见齐田鲁季势熏天，万世之下箪瓢贤。
熊也勉旃然不然。
山中吟三首
作者：钱时
朝代：宋

百不如人此老身，老身何必要如人。等闲花草随宜种，多在山中住几春。一毫头许便争衡，蛮触寻兵决死生。山隐等闲收至宝，却无人共老夫争。说是说非无了时，到头谁免堕危机。满林春鸟高低语，终日不闻人是非。
山中吟三首·其一
作者：钱时
朝代：宋
体裁：七言绝句

百不如人此老身，老身何必要如人。等闲花草随宜种，多在山中住几春。
山中吟三首·其三
作者：钱时
朝代：宋
体裁：七言绝句

说是说非无了时，到头谁免堕危机。满林春鸟高低语，终日不闻人是非。
山中吟三首·其二
作者：钱时
朝代：宋

一毫头许便争衡，蛮触寻兵决死生。山隐等闲收至宝，却无人共老夫争。
山中吟三首·其二
作者：钱时
朝代：宋

一毫头许便争衡，蛮触寻兵决死生。
山隠等闲收至宝，却无人共老夫争。
山翁亭
作者：钱时
朝代：宋
体裁：七言绝句

蜀阜山头老钝顽，白云深处小凭栏。头头总是侬家事，可笑游人作景看。
山翁吟
作者：钱时
朝代：宋

岁云暮矣雪塞门，白发山翁病且贫。鹑衣百结皮冻裂，旦暮拨雪寻草根。催租暴卒打门户，妻子惊逃翁怖惧。尽道长官如母慈，如何赤子投机虎。
山翁吟
作者：钱时
朝代：宋

岁云暮矣雪塞门，白髮山翁病且贫。
鹑衣百结皮冻裂，旦暮拨雪寻草根。
催租暴卒打门户，妻子惊逃翁怖惧。
尽道长官如母慈，如何赤子投机虎。
山隐暮归呈诸兄弟二首
作者：钱时
朝代：宋

东风捲地起氛埃，山隐看花日几回。草草杯盘携社酒，今朝兄弟肯同来。羊肠世路尽聱牙，不碍庭前满树花。回首野棠思鄂韡，未妨时一到山家。
山隐暮归呈诸兄弟二首·其一
作者：钱时
朝代：宋

东风捲地起氛埃，山隐看花日几回。草草杯盘携社酒，今朝兄弟肯同来。
山隐竣事海棠正花二首
作者：钱时
朝代：宋

春风亭馆久生埃，不见花开知几回。日日登山君莫笑，山翁不为海棠来。天机云锦拂檐牙，多少工夫到此花。恰莫匆匆等闲看，无边春色是吾家。
山隐竣事海棠正花二首·其一
作者：钱时
朝代：宋

春风亭馆久生埃，不见花开知几回。日日登山君莫笑，山翁不为海棠来。
山隐见梅
作者：钱时
朝代：宋

万竹林端满树春，略无一点世间尘。年年相见年年好，转觉梅花是故人。
山隠暮归呈诸兄弟二首·其一
作者：钱时
朝代：宋

东风捲地起氛埃，山隠看花日几回。
草草杯盘携社酒，今朝兄弟肯同来。
山隠暮归呈诸兄弟二首·其二
作者：钱时
朝代：宋
体裁：七言绝句

羊肠世路尽聱牙，不碍庭前满树花。回首野棠思鄂韡，未妨时一到山家。
山隠竣事海棠正花二首·其一
作者：钱时
朝代：宋

春风亭舘久生埃，不见花开知几回。
日日登山君莫笑，山翁不为海棠来。
山隠竣事海棠正花二首·其二
作者：钱时
朝代：宋
体裁：七言绝句

天机云锦拂檐牙，多少工夫到此花。恰莫匆匆等闲看，无边春色是吾家。
山隠见梅
作者：钱时
朝代：宋

万竹林端满树春，畧无一点世间尘。
年年相见年年好，转觉梅花是故人。
岁二日吴说卿座中初见古梅一花
作者：钱时
朝代：宋
体裁：七言绝句

咫尺元宵剩放灯，翠红多少九衢尘。梅花不解新时样，初破风前一点春。
岁寒即事
作者：钱时
朝代：宋
体裁：五言绝句

鸟语春通信，蜂喧日酿和。不消花满院，竹外一枝多。
岁寒口占
作者：钱时
朝代：宋

胸中元自有溪山，更着梅花竹石间。
拭目诸公扶帝极，幽人有分一生闲。
岁寒口占
作者：钱时
朝代：宋

胸中元自有溪山，更著梅花竹石间。拭目诸公扶帝极，幽人有分一生闲。
岁寒杂咏
作者：钱时
朝代：宋

一把寒茅四柱亭，客来只道省经营。虽然受用无花巧，五十馀年造得成。箨龙罗立已斑斑，亭锁梅阴翠屋间。王母飞轻频拂水，黄公声远暮还山。无窗无户四边空，月透疏林水透风。砌下嚘嚘鸣蟋蟀，细论心曲可山翁。森森多愿长琅玕，相伴山翁老岁寒。雨后箨龙添几许，儿童欢喜报来看。弯弓稍稍舒双肘，圆竹频频运两骭。觅得养生书一卷，只留梁上不曾看。笋入栏干曲透茅，青琅玕脱紫文苞。晚来拆草验生意，一夜能添二尺高。生疏只是自生疏，志若专时定不粗。世事从来不两大，莫教错了用工夫。
岁寒杂咏·其一
作者：钱时
朝代：宋

一把寒茅四柱亭，客来只道省经营。
虽然受用无花巧，五十余年造得成。
岁寒杂咏·其一
作者：钱时
朝代：宋

一把寒茅四柱亭，客来只道省经营。虽然受用无花巧，五十馀年造得成。
岁寒杂咏·其七
作者：钱时
朝代：宋

生疎只是自生疎，志若专时定不粗。
世事从来不两大，莫教错了用工夫。
岁寒杂咏·其七
作者：钱时
朝代：宋

生疏只是自生疏，志若专时定不粗。世事从来不两大，莫教错了用工夫。
岁寒杂咏·其三
作者：钱时
朝代：宋

无窗无户四边空，月透疎林水透风。
砌下嚘嚘鸣蟋蟀，细论心曲可山翁。
岁寒杂咏·其三
作者：钱时
朝代：宋

无窗无户四边空，月透疏林水透风。砌下嚘嚘鸣蟋蟀，细论心曲可山翁。
岁寒杂咏·其二
作者：钱时
朝代：宋

箨龙罗立已斑斑，亭鏁梅阴翠屋间。
王母飞轻频拂水，黄公声远暮还山。
岁寒杂咏·其二
作者：钱时
朝代：宋

箨龙罗立已斑斑，亭锁梅阴翠屋间。王母飞轻频拂水，黄公声远暮还山。
岁寒杂咏·其五
作者：钱时
朝代：宋
体裁：七言绝句

弯弓稍稍舒双肘，圆竹频频运两骭。觅得养生书一卷，只留梁上不曾看。
岁寒杂咏·其六
作者：钱时
朝代：宋
体裁：七言绝句

笋入栏干曲透茅，青琅玕脱紫文苞。晚来拆草验生意，一夜能添二尺高。
岁寒杂咏·其四
作者：钱时
朝代：宋
体裁：七言绝句

森森多愿长琅玕，相伴山翁老岁寒。雨后箨龙添几许，儿童欢喜报来看。
岁寒缓步
作者：钱时
朝代：宋

千叶梅花雪满堤，都将春付海棠枝。幽禽飞上栏干立，此意人间几个知。
岁寒缓步
作者：钱时
朝代：宋

千叶梅花雪满堤，都将春付海棠枝。
幽禽飞上栏干立，此意人间几箇知。
岁寒落成
作者：钱时
朝代：宋

万间金屋苦嫌少，六尺茅亭宽有余。
意惬即为真受用，世间荣谢不关渠。
岁寒落成
作者：钱时
朝代：宋

万间金屋苦嫌少，六尺茅亭宽有馀。意惬即为真受用，世间荣谢不关渠。
岁除自语二首
作者：钱时
朝代：宋

尽道今年岁运恶，谁知岁运不关渠。一斋深处深深坐，老眼如灯照古书。尽道今年岁运恶，谁知最好是今年。夜光明月反散落，遗稿一朝成巨编。
岁除自语二首·其一
作者：钱时
朝代：宋
体裁：七言绝句

尽道今年岁运恶，谁知岁运不关渠。一斋深处深深坐，老眼如灯照古书。
岁除自语二首·其二
作者：钱时
朝代：宋
体裁：七言绝句

尽道今年岁运恶，谁知最好是今年。夜光明月反散落，遗稿一朝成巨编。
岿然亭
作者：钱时
朝代：宋
体裁：七言绝句

西山紫翠入层霄，老木尘风万窍号。会得此时亭上意，巍然非下亦非高。
庚辰录譬如结款他日打断得了方成一段公案耳子居命时润色此殆谦词敬赓韵以谢
作者：钱时
朝代：宋
体裁：古风

万马一隙争匆匆，回头祇是人心同。百圣妙旨本无语，的的末在诗句工。我生剩愧晚知学，可把芜词污新作。玄冬深夜君试听，万窍号风皆木铎。
张明发有问用前韵谢之
作者：钱时
朝代：宋

本自光明不费灯，个中元不隔微尘。如何曾点归来后，千古无人解咏春。
张明发有问用前韵谢之
作者：钱时
朝代：宋

本自光明不费灯，箇中元不隔微尘。
如何曾点归来后，千古无人解咏春。
归来有怀诸亲友
作者：钱时
朝代：宋

不着人间一点非，言言讲切到深微。
江头送别元无别，自是令人不忍归。
归来有怀诸亲友
作者：钱时
朝代：宋

不著人间一点非，言言讲切到深微。江头送别元无别，自是令人不忍归。
当食自喜二首
作者：钱时
朝代：宋

饮食无他止养身，人间多少不惺惺。朝晡细嚼家常饭，一卷神农本草经。旋摘园蔬随意好，软炊土米绕牙香。人言少吃多滋味，此是尊生第一方。
当食自喜二首·其一
作者：钱时
朝代：宋
体裁：七言绝句

饮食无他止养身，人间多少不惺惺。朝晡细嚼家常饭，一卷神农本草经。
当食自喜二首·其二
作者：钱时
朝代：宋

旋摘园蔬随意好，软炊土米绕牙香。人言少吃多滋味，此是尊生第一方。
当食自喜二首·其二
作者：钱时
朝代：宋

旋摘园蔬随意好，软炊土米遶牙香。
人言少吃多滋味，此是尊生第一方。
徐簿饷乌饭八月八日
作者：钱时
朝代：宋
体裁：七言绝句

红姜黑饭荐珍羞，愧尔瞿昙老比邱。先圣儿孙今满地，有人能记诞弥不。
得片石著岁寒栏干外二首
作者：钱时
朝代：宋

梅竹交阴晚更奇，等闲片石亦相宜。此时亭上潇潇雨，墙外行人却未知。片石飞来入品题，曲栏池上尔偏宜。老怀易得生欢喜，冷面相看又赋诗。
得片石著岁寒栏干外二首·其一
作者：钱时
朝代：宋
体裁：七言绝句

梅竹交阴晚更奇，等闲片石亦相宜。此时亭上潇潇雨，墙外行人却未知。
得片石著岁寒栏干外二首·其二
作者：钱时
朝代：宋
体裁：七言绝句

片石飞来入品题，曲栏池上尔偏宜。老怀易得生欢喜，冷面相看又赋诗。
怪松
作者：钱时
朝代：宋

老木樛枝着地垂，交拏互攫挂虬螭。
何如头角峥嵘起，直节凌霄愈更奇。
怪松
作者：钱时
朝代：宋

老木樛枝著地垂，交拿互攫挂虬螭。何如头角峥嵘起，直节凌霄愈更奇。
悯海棠
作者：钱时
朝代：宋
体裁：七言绝句

海棠前日满枝红，一夜飘飘卷地空。多少荣华驹过隙，莫教容易负东风。
感蛙
作者：钱时
朝代：宋
体裁：七言绝句

翠蟾戛戛闹黄昏，反手为妖覆手祥。明月夜光遭按剑，可怜箕子学佯狂。
打滩
作者：钱时
朝代：宋

沙汀芳草几阴晴，縴板横拖百丈春。
不解扁舟泛沧海，长年只作打滩人。
打滩
作者：钱时
朝代：宋

沙汀芳草几阴晴，纤板横拖百丈春。不解扁舟泛沧海，长年只作打滩人。
抛滩前韵
作者：钱时
朝代：宋

舟着滩根半雨晴，何须争浪苦争春。
抛从漫处平平上，绝胜从前弄险人。
抛滩前韵
作者：钱时
朝代：宋

舟著滩根半雨晴，何须争浪苦争春。抛从漫处平平上，绝胜从前弄险人。
数日不登蜀阜梅盛开二首
作者：钱时
朝代：宋

剩觉工夫通草圣，略无闲暇问花神。国香早是将春到，也趁梅花候主人。一自梅边惹著春，山川草木顿精神。晚来风起香无际，认得香根有几人。
数日不登蜀阜梅盛开二首·其一
作者：钱时
朝代：宋

剩觉工夫通草圣，略无闲暇问花神。国香早是将春到，也趁梅花候主人。
数日不登蜀阜梅盛开二首·其一
作者：钱时
朝代：宋

剩觉工夫通草圣，畧无闲暇问花神。
国香早是将春到，也趁梅花候主人。
数日不登蜀阜梅盛开二首·其二
作者：钱时
朝代：宋

一自梅边惹着春，山川草木顿精神。
晚来风起香无际，认得香根有几人。
数日不登蜀阜梅盛开二首·其二
作者：钱时
朝代：宋

一自梅边惹著春，山川草木顿精神。晚来风起香无际，认得香根有几人。
文峰夜饮三首
作者：钱时
朝代：宋

溪山回首昔人非，剩喜文峰拥翠微。尊俎笑谈春满院，不辞和月夜深归。万事浮云过眼非，人间真乐尽稀微。从今一笑春风里，未用吹箫月下归。可怜绳墨窘韩非，说着神仙到紫微。办得一双无事眼，玉梅枝上看春归。
文峰夜饮三首·其一
作者：钱时
朝代：宋
体裁：七言绝句

溪山回首昔人非，剩喜文峰拥翠微。尊俎笑谈春满院，不辞和月夜深归。
文峰夜饮三首·其三
作者：钱时
朝代：宋
体裁：七言绝句

可怜绳墨窘韩非，说着神仙到紫微。办得一双无事眼，玉梅枝上看春归。
文峰夜饮三首·其二
作者：钱时
朝代：宋

万事浮云过眼非，人间真乐尽稀微。
从今一笑春风裏，未用吹箫月下归。
文峰夜饮三首·其二
作者：钱时
朝代：宋

万事浮云过眼非，人间真乐尽稀微。从今一笑春风里，未用吹箫月下归。
文峰讲行昏礼和起潜韵
作者：钱时
朝代：宋
体裁：七言绝句

自是无人别是非，何曾此外更精微。一门济济今成俗，政要回头悟指归。
新亭晚步
作者：钱时
朝代：宋
体裁：七言绝句

单衣轻箑晚徘徊，嫩绿深红锦作堆。杨柳溪头风力软，腾腾飞絮过墙来。
新亭落成
作者：钱时
朝代：宋

峭壁擎空不偶然，自从开辟我周旋。放开西北三边地，托起东南一片天。得句谩酬康节韵，知音未断伯牙弦。太平风蕗真堪老，不属枯禅不属仙。
新亭落成
作者：钱时
朝代：宋

峭壁擎空不偶然，自从开闢我周旋。
放开西北三边地，托起东南一片天。
得句谩酬康节韵，知音未断伯牙絃。
太平风蕗真堪老，不属枯禅不属仙。
新亭薄暮
作者：钱时
朝代：宋
体裁：七言绝句

读罢羲经笑倚空，蜀溪溪上蜀溪翁。诗成断雨流云外，人在光风霁月中。
新亭观菊二首
作者：钱时
朝代：宋

碧天无际细浮香，浅白深黄未著霜。莫恨花开秋向晚，晚秋方是好风光。日融香煖闹枝头，绕砌回环看不休。莫把此花容易看，东篱无菊不成秋。
新亭观菊二首·其一
作者：钱时
朝代：宋

碧天无际细浮香，浅白深黄未着霜。
莫恨花开秋向晚，晚秋方是好风光。
新亭观菊二首·其一
作者：钱时
朝代：宋

碧天无际细浮香，浅白深黄未著霜。莫恨花开秋向晚，晚秋方是好风光。
新亭观菊二首·其二
作者：钱时
朝代：宋

日融香暖闹枝头，遶砌回环看不休。
莫把此花容易看，东篱无菊不成秋。
新亭观菊二首·其二
作者：钱时
朝代：宋

日融香煖闹枝头，绕砌回环看不休。莫把此花容易看，东篱无菊不成秋。
新亭风玉与安素相应
作者：钱时
朝代：宋
体裁：七言绝句

的然同德定同声，鼓瑟吹竽尽未平。悬玉两窗非有约，如何风动一齐鸣。
新晴
作者：钱时
朝代：宋

宿云穿日薄，商略作新晴。
燕子先期社，海棠今日春。
溪山双白鬓，天地一闲身。
无语东风裏，飞花乱扑人。
新晴
作者：钱时
朝代：宋

宿云穿日薄，商略作新晴。燕子先期社，海棠今日春。溪山双白鬓，天地一闲身。无语东风里，飞花乱扑人。
旅火
作者：钱时
朝代：宋
体裁：七言绝句

湖边车马日提壶，有眼何曾识野蔬。肯为饥羸忘肉味，孰云医国世间无。
无题
作者：钱时
朝代：宋
体裁：七言绝句

临池绿树阴阴合，入竹黄花颗颗新。世外别无安乐国，寰中真有太平人。
无题二首
作者：钱时
朝代：宋

蜗角封疆几废兴，壶中日月尽分明。世间多少不平事，只有心平处处平。一分事实一分人，痛惜无人认得真。终日呶呶饶吻燥，不曾回首自家身。
无题二首·其一
作者：钱时
朝代：宋
体裁：七言绝句

蜗角封疆几废兴，壶中日月尽分明。世间多少不平事，只有心平处处平。
无题二首·其二
作者：钱时
朝代：宋
体裁：七言绝句

一分事实一分人，痛惜无人认得真。终日呶呶饶吻燥，不曾回首自家身。
早步庭前
作者：钱时
朝代：宋
体裁：七言绝句

顷刻苏枯不费工，老夫何苦卧龙公。萧萧金凤枝头雨，一夜花开无数红。
旷轩
作者：钱时
朝代：宋

巨鳌飞出水精宫，蹙踏群山气象雄。更觉我来轩愈旷，乾坤舒卷一襟风。
旷轩
作者：钱时
朝代：宋

巨鳌飞出水精宫，蹙踏群山气象雄。
更觉我来轩愈旷，干坤舒卷一襟风。
春晚缓步卧龙始尽见此山全体
作者：钱时
朝代：宋
体裁：七言绝句

老眼山林自是宜，卧龙春晚夕阳迟。芒鞋竹杖经行遍，绝胜篮舆喝道时。
晓雨
作者：钱时
朝代：宋
体裁：七言绝句

一路悭悭五日晴，晓来烟雨又笼春。蓬窗只是添诗句，烟雨何曾恼得人。
晚坐新亭对溪山有感二首
作者：钱时
朝代：宋

莫道溪山阅世长，溪山今古几兴亡。金丹大药皆虚妄，别有长生不死方。莫道壶中日月长，壶中日月只寻常。乾坤今古无穷妙，是我庭前一草芒。
晚坐新亭对溪山有感二首·其一
作者：钱时
朝代：宋
体裁：七言绝句

莫道溪山阅世长，溪山今古几兴亡。金丹大药皆虚妄，别有长生不死方。
晚坐新亭对溪山有感二首·其二
作者：钱时
朝代：宋

莫道壶中日月长，壶中日月只寻常。乾坤今古无穷妙，是我庭前一草芒。
晚坐新亭对溪山有感二首·其二
作者：钱时
朝代：宋

莫道壶中日月长，壶中日月只寻常。
干坤今古无穷妙，是我庭前一草芒。
晚步上清宫坐栖真者久之用合溪韵
作者：钱时
朝代：宋
体裁：七言绝句

坏砌颓檐竹数竿，一方深绿照人寒。此时别有真消息，不用清流引激湍。
晚步即事
作者：钱时
朝代：宋
体裁：五言绝句

晚行丛竹下，群雀忽惊飞。一笑为回首，拈花上翠微。
晚步溪上暑气亟回用端忞韵
作者：钱时
朝代：宋
体裁：七言绝句

晚行沙渚亟回头，不比人间触热流。静听双蛙池上月，知心谁似海边鸥。
晚泊白塔桥约幼望吉甫小酌前韵
作者：钱时
朝代：宋
体裁：七言绝句

风吹白浪十分晴，晚泊青溪二月春。千里客心归最急，可无杯酒唤同人。
晚霁
作者：钱时
朝代：宋

斑驳天穿漏，惊奔浪叠空。山留宿雨碧，云受夕阳红。蚕麦关时务，莺花怯老翁。乾坤方寸地，今古一丝风。
晚霁
作者：钱时
朝代：宋

斑驳天穿漏，惊奔浪迭空。
山留宿雨碧，云受夕阳红。
蚕麦关时务，鶑花怯老翁。
干坤方寸地，今古一丝风。
晨兴池上观梅
作者：钱时
朝代：宋
体裁：七言绝句

双鹊查查晓恋枝，暗香风度曲栏池。日来只了高斋去，满树花开总不知。
暮山
作者：钱时
朝代：宋

断雨暂提苍玉出，游云忽捲画图归。
须臾变态无穷妙，更着双双白鹭飞。
暮山
作者：钱时
朝代：宋

断雨暂提苍玉出，游云忽捲画图归。须臾变态无穷妙，更著双双白鹭飞。
有送大本渊明菊者成长句
作者：钱时
朝代：宋

丹叶萧萧秋肃肃，有人来献渊明菊。
渊明千古自高风，岁岁寒花照空谷。
金钿圆簇玉葳蕤，怳然彭泽归来时。
归来可是知几早，不肯为米归犹迟。
老夫家住深山裏，彭泽知它在何许。
本不曾出不须归，冷面相看但欢喜。
况此妙绝难可名，不识何者为渊明。
与客遶花行復坐，一声幽鸟花前过。
有送大本渊明菊者成长句
作者：钱时
朝代：宋

丹叶萧萧秋肃肃，有人来献渊明菊。渊明千古自高风，岁岁寒花照空谷。金钿圆簇玉葳蕤，恍然彭泽归来时。归来可是知几早，不肯为米归犹迟。老夫家住深山里，彭泽知它在何许。本不曾出不须归，冷面相看但欢喜。况此妙绝难可名，不识何者为渊明。与客绕花行复坐，一声幽鸟花前过。
机舂歌
作者：钱时
朝代：宋

机舂结草溪之唇，翳桑古柳联清阴。无人认得东流水，如此妙旨谁知音。碧渠走峻琉璃滑，鸣瀑怒卷波澜阔。飞轮转拨无已时，试问此机是谁发。此机欲见妙无形，此机那复声可闻。自从清浊未高下，直至而今无暂停。上有茅斋人静止，日用变化心如水。斋名果育定何如，为言只此机舂是。
机舂歌
作者：钱时
朝代：宋

机舂结草溪之唇，翳桑古柳联清阴。
无人认得东流水，如此妙旨谁知音。
碧渠走峻琉璃滑，鸣瀑怒卷波澜阔。
飞轮转拨无已时，试问此机是谁发。
此机欲见妙无形，此机那復声可闻。
自从清浊未高下，直至而今无暂停。
上有茅斋人静止，日用变化心如水。
斋名果育定何如，为言只此机舂是。
杰侄所居之前旧无竹二月中忽出筀笋一根特立可爱为赋长句
作者：钱时
朝代：宋

旧闻四月筀，不闻二月萌。箨龙忽当门，头角何峥嵘。朅来此地荒秽耳，远隔长林不相倚。群稚犹埋粪壤中，挺然剑拔参天起。人云瑞应非偶然，妙不可诘那可言。孰前孰后孰为瑞，孰识此根天地先。祇今孤秀骇众目，半脱锦绷耸新绿。善守勿令风雨摧，他年满地皆修竹。
杰侄所居之前旧无竹二月中忽出筀笋一根特立可爱为赋长句
作者：钱时
朝代：宋

旧闻四月筀，不闻二月萌。
箨龙忽当门，头角何峥嵘。
朅来此地荒秽耳，远隔长林不相倚。
群穉犹埋粪壤中，挺然剑拔参天起。
人云瑞应非偶然，妙不可诘那可言。
孰前孰后孰为瑞，孰识此根天地先。
祇今孤秀骇众目，半脱锦綳耸新绿。
善守勿令风雨摧，他年满地皆修竹。
杰侄有万事分已定二诗信笔成和
作者：钱时
朝代：宋

万事分已定，胡为但戚戚。
不为麟凤为虺蛇，不种芝兰种荆棘。
芝兰有余香，麟凤为世祥。
荆棘动成碍，虺蛇终自伤。
杰侄有万事分已定二诗信笔成和
作者：钱时
朝代：宋

万事分已定，胡为但戚戚。不为麟凤为虺蛇，不种芝兰种荆棘。芝兰有馀香，麟凤为世祥。荆棘动成碍，虺蛇终自伤。
枕上二首
作者：钱时
朝代：宋

勿言暗室暗沉沉，降陟无非上帝临。瞒得世间人不见，直须瞒得自家心。自心有过有谁知，看此初萌一念时。一念不分真与妄，十分伶俐十分痴。
枕上二首·其一
作者：钱时
朝代：宋
体裁：七言绝句

勿言暗室暗沉沉，降陟无非上帝临。瞒得世间人不见，直须瞒得自家心。
枕上二首·其二
作者：钱时
朝代：宋
体裁：七言绝句

自心有过有谁知，看此初萌一念时。一念不分真与妄，十分伶俐十分痴。
枯荷鹡鸰与赵昌瓜同归于我旧犹识其名氏今忘之矣
作者：钱时
朝代：宋

紫菂擎秋翠叶乾，骈头？？尽团栾。急难原上高飞翼，独把霜枝了岁寒。
枯荷鹡鸰与赵昌瓜同归于我旧犹识其名氏今忘之矣
作者：钱时
朝代：宋
体裁：七言绝句

紫菂擎秋翠叶乾，骈头��尽团栾。急难原上高飞翼，独把霜枝了岁寒。
枯荷鹡鸰与赵昌瓜同归于我旧犹识其名氏今忘之矣
作者：钱时
朝代：宋

紫菂擎秋翠叶干，骈头𧥄𧥄尽团栾。
急难原上高飞翼，独把霜枝了岁寒。
桃村寄题三首
作者：钱时
朝代：宋

春入桃村烂熳红，纷纷来觅武陵踪。武陵不在千山外，只在先生一笑中。白云深处锦成堆，游子逢春定一来。会得四时春不断，桃村何日不花开。处处桃花处处村，盎然天地一家春。不须更踏桃村路，只要桃村见主人。
桃村寄题三首·其一
作者：钱时
朝代：宋
体裁：七言绝句

春入桃村烂熳红，纷纷来觅武陵踪。武陵不在千山外，只在先生一笑中。
桃村寄题三首·其三
作者：钱时
朝代：宋
体裁：七言绝句

处处桃花处处村，盎然天地一家春。不须更踏桃村路，只要桃村见主人。
桃村寄题三首·其二
作者：钱时
朝代：宋
体裁：七言绝句

白云深处锦成堆，游子逢春定一来。会得四时春不断，桃村何日不花开。
横途归路
作者：钱时
朝代：宋

山花荣，山禽鸣，绿杨碧涧声泠泠。此时山翁寻故人，笋舆伊轧兮度密穿青，且行且止兮草软沙平。溪云山雨相送迎，冲口而出我诗成。
横途归路
作者：钱时
朝代：宋

山花荣，山禽鸣，绿杨碧涧声泠泠。
此时山翁寻故人，笋舆伊轧兮度密穿青，且行且止兮草软沙平。
溪云山雨相送迎，衝口而出我诗成。
樵侄誓酒一绝喜之
作者：钱时
朝代：宋
体裁：七言绝句

誓酒应须立志坚，波流逐逐岂其然。一时感慨无难事，老叔今踰四十年。
步月庭下
作者：钱时
朝代：宋

秋花恰恰到秋中，透顶生香满院风。浪说霓裳天上曲，全家都在广寒宫。几年等得到花开，投老看花能几回。四树婆娑庭下桂，月明深夜更徘徊。
步月庭下·其一
作者：钱时
朝代：宋
体裁：七言绝句

秋花恰恰到秋中，透顶生香满院风。浪说霓裳天上曲，全家都在广寒宫。
步月庭下·其二
作者：钱时
朝代：宋
体裁：七言绝句

几年等得到花开，投老看花能几回。四树婆娑庭下桂，月明深夜更徘徊。
武昌澄道寺前溪上观鱼
作者：钱时
朝代：宋
体裁：古风

山溪清彻底，映日浮修鳞。人间汤鼎烹，见此一掬春。倚杖为欣然，长淮浩无垠。寄语溪上翁，可以观吾仁。
比同诸友联辔湖边终日不能一诗戏用前韵
作者：钱时
朝代：宋

晓出钱塘趁好晴，五花云散马蹄春。湖边此日诗无数，不属推敲觅句人。少日诗如雨不晴，恨无题目可酬春。今朝到却西湖上，无奈诗何尽让人。
比同诸友联辔湖边终日不能一诗戏用前韵·其一
作者：钱时
朝代：宋
体裁：七言绝句

晓出钱塘趁好晴，五花云散马蹄春。湖边此日诗无数，不属推敲觅句人。
比同诸友联辔湖边终日不能一诗戏用前韵·其二
作者：钱时
朝代：宋
体裁：七言绝句

少日诗如雨不晴，恨无题目可酬春。今朝到却西湖上，无奈诗何尽让人。
比得牡丹谓常品耳开花乃醉西施甚奇
作者：钱时
朝代：宋

姑射山人玉雪肌，是谁污作醉西施。草间天艳无人识，不到花开总不知。
比得牡丹谓常品耳开花乃醉西施甚奇
作者：钱时
朝代：宋

姑射山人玉雪肌，是谁污作醉西施。
草间天艷无人识，不到花开总不知。
汉宫春似月桂而丽感兴成诗
作者：钱时
朝代：宋
体裁：七言绝句

名花千古不成尘，不比昭阳绝代人。回首两都今一梦，是谁污作汉宫春。
汉宫春似月桂而丽感兴成诗
作者：钱时
朝代：宋

名花千古不成尘，不比昭阳绝代我。
回首两都今一梦，是谁污作汉宫春。
江东报英烈拟封二字侯喜成三绝
作者：钱时
朝代：宋

焕章飞报下徽州，英烈将褒二字侯。千古沉沉黄壤骨，一朝提上碧云头。胡尘明越连焦土，海道温台暂翠华。西溯涛江渠叵测，不知豪杰起山家。长驱席捲蹑遐踪，蓦地桐江一扫空。北走天骄吾事了，归来袖手敢言功。
江东报英烈拟封二字侯喜成三绝·其一
作者：钱时
朝代：宋
体裁：七言绝句

焕章飞报下徽州，英烈将褒二字侯。千古沉沉黄壤骨，一朝提上碧云头。
江东报英烈拟封二字侯喜成三绝·其三
作者：钱时
朝代：宋
体裁：七言绝句

长驱席捲蹑遐踪，蓦地桐江一扫空。北走天骄吾事了，归来袖手敢言功。
江东报英烈拟封二字侯喜成三绝·其二
作者：钱时
朝代：宋

胡尘明越连焦土，海道温台暂翠华。西溯涛江渠叵测，不知豪杰起山家。
江东报英烈拟封二字侯喜成三绝·其二
作者：钱时
朝代：宋

胡尘明越连焦土，海道温台暂翠华。
西遡涛江渠叵测，不知豪杰起山家。
江岸群牛用前韵
作者：钱时
朝代：宋
体裁：七言绝句

江边犊子喜新晴，草软沙平满意春。自食自眠渠自乐，不消多费牧牛人。
池上感梅
作者：钱时
朝代：宋

青梅如豆叶如钱，尚有余花一颗圆。
应笑东君大时样，冰霜冷眼看春妍。
池上感梅
作者：钱时
朝代：宋

青梅如豆叶如钱，尚有馀花一颗圆。应笑东君大时样，冰霜冷眼看春妍。
池上梅复开一花今数日矣始成绝句
作者：钱时
朝代：宋

一花消息小春前，冷眼相看似故年。但觉老怀诗渐懒，略无行遣到花边。
池上梅开一花
作者：钱时
朝代：宋
体裁：七言绝句

蜀阜溪山堪老眼，岁寒风月尽闲身。凭栏政尔吟无句，忽报梅梢一点春。
池上梅復开一花今数日矣始成绝句
作者：钱时
朝代：宋

一花消息小春前，冷眼相看似故年。
但觉老怀诗渐懒，畧无行遣到花边。
池上梅烂开一枝横竹间方蕊
作者：钱时
朝代：宋

临池满树玉离披，纵有余香已不奇。
蹈雪过来亭上坐，竹閒疎蕊忽横枝。
池上梅烂开一枝横竹间方蕊
作者：钱时
朝代：宋

临池满树玉离披，纵有馀香已不奇。蹈雪过来亭上坐，竹閒疏蕊忽横枝。
沧浪亭有感二首
作者：钱时
朝代：宋

归老园林事已休，无端淮水作鸿沟。堂堂百战平戎手，肯向沧浪把钓钩。莫倚危栏学冻吟，英雄到此泪沾襟。纷纷只解毛锥子，毕竟何人办赤心。
沧浪亭有感二首·其一
作者：钱时
朝代：宋

归老园林事已休，无端淮水作鸿沟。
堂堂百战平戎手，肯向沧浪把钓鈎。
沧浪亭有感二首·其一
作者：钱时
朝代：宋

归老园林事已休，无端淮水作鸿沟。堂堂百战平戎手，肯向沧浪把钓钩。
沧浪亭有感二首·其二
作者：钱时
朝代：宋
体裁：七言绝句

莫倚危栏学冻吟，英雄到此泪沾襟。纷纷只解毛锥子，毕竟何人办赤心。
治径
作者：钱时
朝代：宋
体裁：七言绝句

草迷三径绿芊芊，可是山翁懒得便。直自酴醾花去后，不曾行到大门前。
泊嘉禾
作者：钱时
朝代：宋
体裁：七言绝句

山翁尽惯卧山云，夜漏无声梦境平。舟近谯楼眠不稳，却嫌更点太分明。
泊四板桥沙外观月
作者：钱时
朝代：宋
体裁：七言绝句

江海无波渺吴越，远山数点低如抹。长空浸碧秋沉沉，端正江心一轮月。
泊无碍定庵二首
作者：钱时
朝代：宋

定庵回首几春风，坏砌颓檐咽暮钟。惟有窗间双月桂，花开还似旧时红。十七年前到定庵，老僧朝暮拜瞿昙。如今谁是香花主，老木号风暮正酣。
泊无碍定庵二首·其一
作者：钱时
朝代：宋
体裁：古风

定庵回首几春风，坏砌颓檐咽暮钟。惟有窗间双月桂，花开还似旧时红。
泊无碍定庵二首·其二
作者：钱时
朝代：宋
体裁：古风

十七年前到定庵，老僧朝暮拜瞿昙。如今谁是香花主，老木号风暮正酣。
泊桐步
作者：钱时
朝代：宋
体裁：七言绝句

一枕寒江浪拍天，更添急霰打船舷。人间有底风波恶，不废山翁夜熟眠。
洗竹
作者：钱时
朝代：宋
体裁：七言绝句

满地槐花有底忙，我无题目可商量。呼童遍洗庭前竹，冷眼相看到雪霜。
清快吟
作者：钱时
朝代：宋

清似秋岩琴上月，快如春峡棹前波。
三间茅屋埋头坐，一榻熏风信口歌。
清快吟
作者：钱时
朝代：宋

清似秋岩琴上月，快如春峡棹前波。三间茅屋埋头坐，一榻薰风信口歌。
渊明菊盛开看之不厌
作者：钱时
朝代：宋
体裁：七言绝句

金粟蟠心玉作团，渊明千古寄高寒。苦无嘉客同清赏，终日凭栏尽自看。
渔浦夜雪怀季扬
作者：钱时
朝代：宋

季扬欲我来山阴，季思欲我归严陵。
严陵山阴两无住，来去于我如浮云。
飞雪漫漫浙江暮，朔风吹船渔浦渡。
咫尺不到兴有余，底须夜出山阴路。
东华尘土缁人衣，顾瞻禹穴何巍巍。
克艰一言万世师，季扬季扬何时归。
渔浦夜雪怀季扬
作者：钱时
朝代：宋

季扬欲我来山阴，季思欲我归严陵。严陵山阴两无住，来去于我如浮云。飞雪漫漫浙江暮，朔风吹船渔浦渡。咫尺不到兴有馀，底须夜出山阴路。东华尘土缁人衣，顾瞻禹穴何巍巍。克艰一言万世师，季扬季扬何时归。
游齐山仓使遣赠长歌和韵
作者：钱时
朝代：宋

昔来阳未复，倏忽今大壮。颇复怀兹游，山山日环乡。雪多春较涩，寒力花难王。晨兴起和羹，御风飒然往。嵌空互出奇，峭立屹相并。应接不暇瞬，跬步即异状。明游俱可人，心惬有馀况。寄隐定何许，醒翁本无相。浑浑太古前，此巧岂天匠。天亦莫能名，谁欤实开创。妙空与上清，可笑渠汝诳。绣春最孤绝，势压翠微上。一带抹长江，群雉拱千嶂。超览妙无涯，天地入吾量。畴能事劖镌，琐琐较真妄。所乏者古木，无木更虚旷。蛮触战封疆，鸡虫争得丧。坐缚万古痴，无病自生恙。好是两忘猜，不劳费监谤。载弄阳春曲，万汇同盎盎。长歌卷雪腴，颇恨阻搜访。此事属臞仙，公勿多怊怅。东山挂游屐，皇猷赖公畅。玉堂深复深，夜植青藜杖。
游齐山仓使遣赠长歌和韵
作者：钱时
朝代：宋

昔来阳未復，倏忽今大壮。
颇復怀兹游，山山日环乡。
雪多春较涩，寒力花难王。
晨兴起和羹，御风飒然往。
嵌空互出奇，峭立屹相并。
应接不暇瞬，跬步即异状。
明游俱可人，心惬有余况。
寄隠定何许，醒翁本无相。
浑浑太古前，此巧岂天匠。
天亦莫能名，谁欤实开创。
妙空与上清，可笑渠汝诳。
绣春最孤绝，势压翠微上。
一带抹长江，羣雉拱千嶂。
超览妙无涯，天地入吾量。
畴能事劖镌，琐琐较真妄。
所乏者古木，无木更虚旷。
蛮触战封疆，鷄虫争得丧。
坐缚万古痴，无病自生恙。
好是两忘猜，不劳费监谤。
载弄阳春曲，万彙同盎盎。
长歌卷雪腴，颇恨阻搜访。
此事属臞仙，公勿多怊怅。
东山挂游屐，皇猷頼公畅。
玉堂深復深，夜植青藜杖。
溪南遇雨
作者：钱时
朝代：宋

溪风飒飒雨霏霏，秋满苹汀独步归。
丹噀园林棠叶老，锦缠篱落豆花肥。
眼前风景依然在，箇裏光阴得者稀。
忆着岁寒云壑上，山禽对雨傍人飞。
溪南遇雨
作者：钱时
朝代：宋

溪风飒飒雨霏霏，秋满蘋汀独步归。丹噀园林棠叶老，锦缠篱落豆花肥。眼前风景依然在，个里光阴得者稀。忆著岁寒云壑上，山禽对雨傍人飞。
澄光两桂颇困藤蔓为一痛扫遂復洒然
作者：钱时
朝代：宋
体裁：七言绝句

两桂扶疏岸碧塘，半年不到便荒凉。秋风一扫閒缠绕，放出金花自在香。
灯夕有感二首
作者：钱时
朝代：宋

箫鼓分明搅夜阑，山翁和月倚栏干。儿童争噪梅花烛，不解将花仔细看。忆得儿时三五夜，人间此乐有涯哉。不知节物将春去，只道春随节物来。
灯夕有感二首·其一
作者：钱时
朝代：宋
体裁：七言绝句

箫鼓分明搅夜阑，山翁和月倚栏干。儿童争噪梅花烛，不解将花仔细看。
灯夕有感二首·其二
作者：钱时
朝代：宋
体裁：七言绝句

忆得儿时三五夜，人间此乐有涯哉。不知节物将春去，只道春随节物来。
烧香客
作者：钱时
朝代：宋
体裁：七言绝句

满路敲金插綵旗，此时心事即良知。回头肯向慈庭用，念念吾亲定不欺。
牡丹开已数日方盛丽未艾也成二绝
作者：钱时
朝代：宋

晚春庭院牡丹香，谁道花开恨不长。寒食到今几十日，依然夭艳压群芳。未到牡丹春未好，花开恰莫怨春迟。金沙玉板相扶拥，正是东君极盛时。
牡丹开已数日方盛丽未艾也成二绝·其一
作者：钱时
朝代：宋

晚春庭院牡丹香，谁道花开恨不长。寒食到今几十日，依然夭艳压群芳。
牡丹开已数日方盛丽未艾也成二绝·其一
作者：钱时
朝代：宋

晚春庭院牡丹香，谁道花开恨不长。
寒食到今几十日，依然夭艷压羣芳。
牡丹开已数日方盛丽未艾也成二绝·其二
作者：钱时
朝代：宋
体裁：七言绝句

未到牡丹春未好，花开恰莫怨春迟。金沙玉板相扶拥，正是东君极盛时。
瓶插月桂衮绣毬甚丽
作者：钱时
朝代：宋

月桂闹装红欲滴，绣毬圆簇白如霜。我无艳眼相酬答，付与庭花自在黄。
瓶插月桂衮绣毬甚丽
作者：钱时
朝代：宋

月桂闹装红欲滴，绣毬圆簇白如霜。
我无艷眼相酬答，付与庭花自在黄。
用前韵答起渊
作者：钱时
朝代：宋
体裁：七言绝句

一念能回百念非，直须端的道心微。暮春曾点缘何事，千古寥寥独咏归。
用守之盟七友歌韵示诸子
作者：钱时
朝代：宋

学兵须学兵无敌，学医须学医无疾。
学诗须学诗无邪，绝义世间非浪出。
长虹贯日天与力，枯肠正好耕六籍。
舞雩千载咏而归，小技文章那可屈。
蜀阜家风日日奇，万竹深园暮天碧。
朱丝好鸟共幽咔，迭奏黄钟与无射。
儿曹作计终自爱，莫把榆枋碍云翼。
康节有言良足珍，衣到弊时多虮蝨。
用守之盟七友歌韵示诸子
作者：钱时
朝代：宋

学兵须学兵无敌，学医须学医无疾。学诗须学诗无邪，绝义世间非浪出。长虹贯日天与力，枯肠正好耕六籍。舞雩千载咏而归，小技文章那可屈。蜀阜家风日日奇，万竹深园暮天碧。朱丝好鸟共幽哢，迭奏黄钟与无射。儿曹作计终自爱，莫把榆枋碍云翼。康节有言良足珍，衣到弊时多虮虱。
用樵侄渔舟韵
作者：钱时
朝代：宋

乐天知命吾何求，粗缯大布心休休。小山松桂岁寒友，一日不见如三秋。白云岩上飞相逐，白云岩前一窗足。秋花未落春花开，办得工夫惊宠辱。长安贵人争轻肥，高桅大柁去复来。岂不见渔子好生涯，受用不尽一瓜皮，炙手可热渠得知。
用樵侄渔舟韵
作者：钱时
朝代：宋

乐天知命吾何求，粗缯大布心休休。
小山松桂岁寒友，一日不见如三秋。
白云岩上飞相逐，白云岩前一窗足。
秋花未落春花开，办得工夫惊宠辱。
长安贵人争轻肥，高桅大柁去復来。
岂不见渔子好生涯，受用不尽一瓜皮，炙手可热渠得知。
留仲谦
作者：钱时
朝代：宋
体裁：古风

二十年前旧诗友，子居仲谦真耐久。少时怀抱易过逢，老去云林难聚首。去年广塾得子居，论心岂但相煦濡。咫尺仲谦招不得，有园日涉将毋娱。风吹原头动春色，招携肯为山翁出。恰恰子居来日来，岿然暮展遥天碧。
留青阳游九华寄袁仓使
作者：钱时
朝代：宋

元自与山无半面，昔人诗裏旧相知。
西风吹上千岩顶，竹杖芒鞋住几时。
留青阳游九华寄袁仓使
作者：钱时
朝代：宋

元自与山无半面，昔人诗里旧相知。西风吹上千岩顶，竹杖芒鞋住几时。
病起掇黄花数本焚香清坐二首
作者：钱时
朝代：宋

秋风雕鹗刷天涯，有底男儿只恋家。病后暂收文字眼，焚香清坐看黄花。碧玉枝头玉露漙，风霜晚节要人看。生香正色慇勤意，肯入冬窝共岁寒。
病起掇黄花数本焚香清坐二首·其一
作者：钱时
朝代：宋

秋风雕鹗刷天涯，有底男儿只恋家。病后暂收文字眼，焚香清坐看黄花。
病起掇黄花数本焚香清坐二首·其一
作者：钱时
朝代：宋

秋风鵰鹗刷天涯，有底男儿只恋家。
病后暂收文字眼，焚香清坐看黄花。
病起掇黄花数本焚香清坐二首·其二
作者：钱时
朝代：宋

碧玉枝头玉露漙，风霜晚节要人看。生香正色慇勤意，肯入冬窝共岁寒。
病起掇黄花数本焚香清坐二首·其二
作者：钱时
朝代：宋

碧玉枝头玉露漙，风霜晚节要人看。
生香正色慇懃意，肯入冬窝共岁寒。
登蜀阜
作者：钱时
朝代：宋

丹桂孤芳众木间，枯枝蠹叶苦间关。古来群枉难为并，培植灵根得等闲。竹径阴阴曲透墙，岩花相倚弄秋光。颓檐坏砌无人到，不废西风满院香。
登蜀阜
作者：钱时
朝代：宋

满林春鸟语高低，新绿阴阴分外宜。山隐此时无一事，诸儿齐诵老夫诗。
登蜀阜
作者：钱时
朝代：宋

满林春鸟语高低，新绿阴阴分外宜。
山隠此时无一事，诸儿齐诵老夫诗。
登蜀阜·其一
作者：钱时
朝代：宋

丹桂孤芳众木间，枯枝蠹叶苦间关。
古来羣枉难为并，培植灵根得等闲。
登蜀阜·其一
作者：钱时
朝代：宋

丹桂孤芳众木间，枯枝蠹叶苦间关。古来群枉难为并，培植灵根得等闲。
登蜀阜·其二
作者：钱时
朝代：宋
体裁：七言绝句

竹径阴阴曲透墙，岩花相倚弄秋光。颓檐坏砌无人到，不废西风满院香。
登蜀阜二首
作者：钱时
朝代：宋

秋暮如京岁暮还，春来更堕药瓢间。眼前有底闲风月，忍得经年不上山。弹指经年别彼阿，庭前庭后绿婆娑。虽然陨箨无人扫，老木修篁古意多。
登蜀阜二首
作者：钱时
朝代：宋

西风吹步上云衢，万竹深围一草庐。分付儿童勿轻剪，蜀溪风月正关渠。宝货秋毫归润屋，锥刀左计属痴儿。独馀风月无人管，合著山亭顿放伊。
登蜀阜二首·其一
作者：钱时
朝代：宋
体裁：七言绝句

秋暮如京岁暮还，春来更堕药瓢间。眼前有底闲风月，忍得经年不上山。
登蜀阜二首·其一
作者：钱时
朝代：宋
体裁：七言绝句

西风吹步上云衢，万竹深围一草庐。分付儿童勿轻剪，蜀溪风月正关渠。
登蜀阜二首·其二
作者：钱时
朝代：宋

宝货秋毫归润屋，锥刀左计属痴儿。
独余风月无人管，合着山亭顿放伊。
登蜀阜二首·其二
作者：钱时
朝代：宋

宝货秋毫归润屋，锥刀左计属痴儿。独馀风月无人管，合著山亭顿放伊。
登蜀阜二首·其二
作者：钱时
朝代：宋
体裁：七言绝句

弹指经年别彼阿，庭前庭后绿婆娑。虽然陨箨无人扫，老木修篁古意多。
百丈寺竹所
作者：钱时
朝代：宋

向来百丈有清规，此日山中肯者谁。
檐外萧萧羣玉立，不由客子不题诗。
百丈寺竹所
作者：钱时
朝代：宋

向来百丈有清规，此日山中肯者谁。檐外萧萧群玉立，不由客子不题诗。
百丈有感
作者：钱时
朝代：宋
体裁：七言绝句

不染东华一点尘，桑麻满眼土风淳。如何林下无嘉客，却有西湖浩荡春。
盆梅倒植刳朽根作古怪僧复接杏花其上小诗吊之
作者：钱时
朝代：宋

倒植盘梅已反常，无端更接杏花芳。东君可是能时样，姑射山人也艳妆。
盆梅倒植刳朽根作古怪僧復接杏花其上小诗吊之
作者：钱时
朝代：宋

倒植盘梅已反常，无端更接杏花芳。
东君可是能时样，姑射山人也艷粧。
看花
作者：钱时
朝代：宋

兰畹梅林事未阑，瑞香那复夜团团。东君动是经年别，每到花开仔细看。
看花
作者：钱时
朝代：宋

兰畹梅林事未阑，瑞香那復夜团团。
东君动是经年别，每到花开仔细看。
真应庙
作者：钱时
朝代：宋

浪夸骑鹤上清都，滴露研朱自壮图。
海内不蒙君子泽，独遗石碣溉丹湖。
真应庙
作者：钱时
朝代：宋

浪誇骑鹤上清都，滴露研朱自壮图。海内不蒙君子泽，独遗石碣溉丹湖。
睡起
作者：钱时
朝代：宋

雨浥蒲风晚更凉，数花薝卜净生香。高眠深稳清无梦，尽觉人间白昼长。
睡起
作者：钱时
朝代：宋

雨浥蒲风晚更凉，数花薝卜凈生香。
高眠深稳清无梦，尽觉人间白昼长。
睡起即事
作者：钱时
朝代：宋
体裁：七言绝句

梦破幽窗午漏长，岁寒心事只寻常。一声谷鸟穿林出，数点梅花满院香。
石山素不驻足偶一徘徊心甚乐之他日结茅名曰借亭未知主人然乎否也成二绝
作者：钱时
朝代：宋

上临绝壁下深湾，合著危亭阿堵间。咫尺吾庐不相识，人间何处有溪山。老天于我尽无穷，到处溪山尽借侬。他日结茅临水上，主人应不吝山翁。
石山素不驻足偶一徘徊心甚乐之他日结茅名曰借亭未知主人然乎否也成二绝·其一
作者：钱时
朝代：宋

上临绝壁下深湾，合着危亭阿堵间。
咫尺吾庐不相识，人间何处有溪山。
石山素不驻足偶一徘徊心甚乐之他日结茅名曰借亭未知主人然乎否也成二绝·其一
作者：钱时
朝代：宋

上临绝壁下深湾，合著危亭阿堵间。咫尺吾庐不相识，人间何处有溪山。
石山素不驻足偶一徘徊心甚乐之他日结茅名曰借亭未知主人然乎否也成二绝·其二
作者：钱时
朝代：宋
体裁：七言绝句

老天于我尽无穷，到处溪山尽借侬。他日结茅临水上，主人应不吝山翁。
示槱
作者：钱时
朝代：宋
体裁：七言绝句

诗成正自不因题，看取风人发兴时。语到口头无可奈，未须搜搅苦吟诗。
示槱默
作者：钱时
朝代：宋

男儿头上三尺纱，不比脚缠三尺帛。桑弧蓬矢射天地，堕地已展青云翮。四海九州多胜流，不出户庭空白头。有识难与俗同调，非才何必缘远游。岂不见赤骥摇足日千里，何烦挥策苦鞭摇。目前㹠犬奚尔为，逐逐一饱糠籺肥。飞蛾恋逐眼前光，身殒膏火空茫茫。蛆蝇变化出复没，生死不离污秽场。求之有道得有命，可把枯荣乱邪正。进德修业当及时，去去光阴难语进。汝为君子无腼颜，啜菽饮水尽亲欢。不然正使位一品，九地含羞吾得瞑。
示槱默·其一
作者：钱时
朝代：宋

男儿头上三尺纱，不比脚缠三尺帛。桑弧蓬矢射天地，堕地已展青云翮。四海九州多胜流，不出户庭空白头。有识难与俗同调，非才何必缘远游。岂不见赤骥摇足日千里，何烦挥策苦鞭摇。目前㹠犬奚尔为，逐逐一饱糠籺肥。
示槱默·其一
作者：钱时
朝代：宋
体裁：古风

男儿头上三尺纱，不比脚缠三尺帛。桑弧蓬矢射天地，堕地已展青云翮。四海九州多胜流，不出户庭空白头。有识难与俗同调，非才何必缘远游。岂不见赤骥摇足日千里，何烦挥策苦鞭摇。目前豚犬奚尔为，逐逐一饱糠籺肥。
示槱默·其二
作者：钱时
朝代：宋

飞蛾恋逐眼前光，身殒膏火空茫茫。蛆蝇变化出复没，生死不离污秽场。求之有道得有命，可把枯荣乱邪正。进德修业当及时，去去光阴难语进。汝为君子无腼颜，啜菽饮水尽亲欢。不然正使位一品，九地含羞吾得瞑。
示槱默·其二
作者：钱时
朝代：宋

飞蛾恋逐眼前光，身殒膏火空茫茫。
蛆蝇变化出復没，生死不离污秽场。
求之有道得有命，可把枯荣乱邪正。
进德修业当及时，去去光阴难语进。
汝为君子无腼颜，啜菽饮水尽亲欢。
不然正使位一品，九地含羞吾得瞑。
示贺客二首
作者：钱时
朝代：宋

得便宜是落便宜，几万人中有个知。此日冬窝无事客，埋头更学十分痴。白玉壶中春淡淡，小梅枝上日晖晖。何心更问世荣辱，有口不言人是非。
示贺客二首·其一
作者：钱时
朝代：宋

得便宜是落便宜，几万人中有个知。此日冬窝无事客，埋头更学十分痴。
示贺客二首·其一
作者：钱时
朝代：宋

得便宜是落便宜，几万人中有箇知。
此日冬窝无事客，埋头更学十分痴。
示贺客二首·其二
作者：钱时
朝代：宋
体裁：七言绝句

白玉壶中春淡淡，小梅枝上日晖晖。何心更问世荣辱，有口不言人是非。
稚女谈命有感
作者：钱时
朝代：宋

韩将军出金鎗班，调官挈家来西山。嗟哉厉鬼不汝贷，一妻二女何间关。失身醉仙漫糊口，不知命落醉仙手。娇少年才十二三，敲金便着红尘走。忆昔干戈多乱离，草间公卿儿女啼。但愿吾皇有道守四夷，未消琐琐且为将军悲。
穉女谈命有感
作者：钱时
朝代：宋

韩将军出金鎗班，调官挈家来西山。
嗟哉厉鬼不汝贷，一妻二女何间关。
失身醉仙漫餬口，不知命落醉仙手。
娇少年才十二三，敲金便着红尘走。
忆昔干戈多乱离，草间公卿儿女啼。
但愿吾皇有道守四夷，未消琐琐且为将军悲。
窑烟
作者：钱时
朝代：宋
体裁：七言绝句

痴子纷纷随物转，真能转物万中无。寒烟一阵江村晓，谁识人间造化炉。
立冬前一日霜对菊有感
作者：钱时
朝代：宋
体裁：七言绝句

昨夜清霜冷絮裯，纷纷红叶满阶头。园林尽扫西风去，惟有黄花不负秋。
端忞疲于哺蚕老妇悯而饷之余作古调以赞之
作者：钱时
朝代：宋

族孙买叶中山归，恻然闻之矜尔疲。长腰豚蹄亟送似，未暇问到而蚕饥。此时此念难藏假，厩焚退朝遑恤马。马非不爱爱我人，用违其才终土苴。试问母今蚕几筐，间关未必能补疮。我亦有蚕非条桑，他日天机云锦裳。
端忞疲于哺蚕老妇悯而饷之余作古调以赞之
作者：钱时
朝代：宋

族孙买叶中山归，恻然闻之矜尔疲。
长腰豚蹄亟送似，未暇问到而蚕饥。
此时此念难藏假，廐焚退朝遑恤马。
马非不爱爱我人，用违其才终土苴。
试问母今蚕几筐，间关未必能补疮。
我亦有蚕非条桑，他日天机云锦裳。
竹所睡起偶成书呈谢守之
作者：钱时
朝代：宋

万竹中通两牖虚，红尘炎暑不关渠。
幽人日用底难办，一榻午风清有余。
竹所睡起偶成书呈谢守之
作者：钱时
朝代：宋

万竹中通两牖虚，红尘炎暑不关渠。幽人日用底难办，一榻午风清有馀。
竹所见梅
作者：钱时
朝代：宋
体裁：七言绝句

岁华冉冉走尘沙，望着家山便仙家。竹所夜深风戛玉，道人消坐共梅花。
笑指轩
作者：钱时
朝代：宋
体裁：七言绝句

笑指岩前石怪奇，几人来此认桃溪。回头便是桃溪路，莫向儿曹指处迷。
筑岁寒亭
作者：钱时
朝代：宋
体裁：七言绝句

曲径方池竹几竿，诛茅脔石要谁看。王侯第宅连云起，无此闲亭号岁寒。
答何尉二首
作者：钱时
朝代：宋

明时麟凤在郊邱，南北东西取次游。诗向足山楼上出，无诗千万莫登楼。已分吾生老一邱，足山聊复伴英游。中藏武库无人议，不但云间百尺楼。
答何尉二首·其一
作者：钱时
朝代：宋
体裁：七言绝句

明时麟凤在郊邱，南北东西取次游。诗向足山楼上出，无诗千万莫登楼。
答何尉二首·其二
作者：钱时
朝代：宋

已分吾生老一邱，足山聊复伴英游。中藏武库无人议，不但云间百尺楼。
答何尉二首·其二
作者：钱时
朝代：宋

已分吾生老一邱，足山聊復伴英游。
中藏武库无人议，不但云间百尺楼。
答振父
作者：钱时
朝代：宋
体裁：七言绝句

老生便作老生涯，不羡漫花顷刻花。身在山林心在国，太平风露是吾家。
答洪文父问仁二首
作者：钱时
朝代：宋

千差万别总成非，谁解回光到隐微。大路迢迢平似砥，欲归谁不遣君归。自心自过自知非，痛刬根芽事眇微。个里工夫真切己，百年羁旅一朝归。
答洪文父问仁二首·其一
作者：钱时
朝代：宋

千差万别总成非，谁解回光到隐微。大路迢迢平似砥，欲归谁不遣君归。
答洪文父问仁二首·其一
作者：钱时
朝代：宋

千差万别总成非，谁解回光到隠微。
大路迢迢平似砥，欲归谁不遣君归。
答洪文父问仁二首·其二
作者：钱时
朝代：宋

自心自过自知非，痛刬根芽事眇微。个里工夫真切己，百年羁旅一朝归。
答洪文父问仁二首·其二
作者：钱时
朝代：宋

自心自过自知非，痛刬根芽事眇微。
箇裏工夫真切己，百年覊旅一朝归。
管湖马上
作者：钱时
朝代：宋

去年跨马西湖曲，画船歌管声相逐。诸友联辔俱绝俗，敲镫微吟山水绿。今年跨马管家湖，山花欲动山禽呼。安得诸友复联辔，如许野趣苏堤无。野趣野翁心自可，未必行人总宜我。尔不宜我柰尔何，春风满袖谁当歌。
管湖马上
作者：钱时
朝代：宋

去年跨马西湖曲，画船歌管声相逐。
诸友联辔俱绝俗，敲镫微吟山水绿。
今年跨马管家湖，山花欲动山禽呼。
安得诸友復联辔，如许野趣苏堤无。
野趣野翁心自可，未必行人总宜我。
尔不宜我柰尔何，春风满袖谁当歌。
篙师叹
作者：钱时
朝代：宋

山乡山多田种稀，年丰健妇犹啼饥。
今年禾黍秋旱死，不有下涧民枯鱼。
颇闻水乡诸郡熟，一饱可令余郡足。
江船下米无头由，商人嗷嗷坐穷蹙。
长年抱膝指屡弹，时节自好官司难。
古来邻国忍为壑，何乃境内成触蛮。
我闻斯言真的当，无人为彻九天上。
禁江徒尔厄吾民，海舶有时关节放。
篙师叹
作者：钱时
朝代：宋

山乡山多田种稀，年丰健妇犹啼饥。今年禾黍秋旱死，不有下涧民枯鱼。颇闻水乡诸郡熟，一饱可令馀郡足。江船下米无头由，商人嗷嗷坐穷蹙。长年抱膝指屡弹，时节自好官司难。古来邻国忍为壑，何乃境内成触蛮。我闻斯言真的当，无人为彻九天上。禁江徒尔厄吾民，海舶有时关节放。
精庐枕上
作者：钱时
朝代：宋

山隐夜来山月好，幽香满地开花草。竹梢堕露鸣屋瓴，谷鸟一声报清晓。
精庐枕上
作者：钱时
朝代：宋

山隠夜来山月好，幽香满地开花草。
竹梢堕露鸣屋瓴，谷鸟一声报清晓。
老仲夜集
作者：钱时
朝代：宋

谭兵谁是古君子，说易难逢大丈夫。风月岁寒双塔夜，一卮清露世间无。
老仲夜集
作者：钱时
朝代：宋

谭兵谁是古君子，说易难逢大丈夫。
风月岁寒双塔夜，一巵清露世间无。
联辉阁诗
作者：钱时
朝代：宋
体裁：七言律诗

拂拂精蓝护翠云，几番雷雨卧龙兴。两贤高躅明千佛，三世传家又一灯。白社风流原有地，青编事业岂依僧。山川姓字从兹响，看取天衢次第登。
脱窗间蜂有感二首
作者：钱时
朝代：宋

病体今朝尚怯风，北窗深坐思融融。莫言袖手无勋业，顷刻窗间救十蜂。爱物仁民不两途，吾心到处是工夫。今夫天下为民牧，一日能全十命无。
脱窗间蜂有感二首·其一
作者：钱时
朝代：宋
体裁：古风

病体今朝尚怯风，北窗深坐思融融。莫言袖手无勋业，顷刻窗间救十蜂。
脱窗间蜂有感二首·其二
作者：钱时
朝代：宋
体裁：古风

爱物仁民不两途，吾心到处是工夫。今夫天下为民牧，一日能全十命无。
自述九首
作者：钱时
朝代：宋

山翁何处是便宜，正是晴窗睡足时。庭户无人春寂寂，入帘幽鸟语高低。山翁何处是便宜，正是冬窝独坐时。不是惺惺强无事，实无个事可思为。山翁何处是便宜，正是池边独立时。一饷柳风轻拂面，婆娑斜日弄金丝。山翁何处是便宜，正是凭栏晚眺时。忽地小桃当面笑，著何言句可酬伊。山翁何处是便宜，正是西郊散脚时。天地春风和气里，绿杨堤上瘦筇枝。山翁何处是便宜，正是溪头雨足时。水鸟傍人飞又去，一湾新绿绕长堤。山翁何处是便宜，正是吟边得句时。长向升平风露里，满天和气属吾诗。山翁何处是便宜，若个便宜合属谁。千古英雄誇好手，到头都没个人知。毫分缕析较便宜，若个便宜总不知。总是自家家里事，十分明白十分疑。
自述九首·其一
作者：钱时
朝代：宋
体裁：古风

山翁何处是便宜，正是晴窗睡足时。庭户无人春寂寂，入帘幽鸟语高低。
自述九首·其七
作者：钱时
朝代：宋

山翁何处是便宜，正是吟边得句时。长向升平风露里，满天和气属吾诗。
自述九首·其七
作者：钱时
朝代：宋

山翁何处是便宜，正是吟边得句时。
长向昇平风露裏，满天和气属吾诗。
自述九首·其三
作者：钱时
朝代：宋
体裁：古风

山翁何处是便宜，正是池边独立时。一饷柳风轻拂面，婆娑斜日弄金丝。
自述九首·其九
作者：钱时
朝代：宋

毫分缕析较便宜，若个便宜总不知。
总是自家家裏事，十分明白十分疑。
自述九首·其九
作者：钱时
朝代：宋

毫分缕析较便宜，若个便宜总不知。总是自家家里事，十分明白十分疑。
自述九首·其二
作者：钱时
朝代：宋

山翁何处是便宜，正是冬窝独坐时。不是惺惺强无事，实无个事可思为。
自述九首·其二
作者：钱时
朝代：宋

山翁何处是便宜，正是冬窝独坐时。
不是惺惺强无事，实无箇事可思为。
自述九首·其五
作者：钱时
朝代：宋

山翁何处是便宜，正是西郊散脚时。
天地春风和气裏，绿杨堤上瘦筇枝。
自述九首·其五
作者：钱时
朝代：宋

山翁何处是便宜，正是西郊散脚时。天地春风和气里，绿杨堤上瘦筇枝。
自述九首·其八
作者：钱时
朝代：宋

山翁何处是便宜，若个便宜合属谁。千古英雄誇好手，到头都没个人知。
自述九首·其八
作者：钱时
朝代：宋

山翁何处是便宜，若箇便宜合属谁。
千古英雄夸好手，到头都没箇人知。
自述九首·其六
作者：钱时
朝代：宋

山翁何处是便宜，正是溪头雨足时。水鸟傍人飞又去，一湾新绿绕长堤。
自述九首·其六
作者：钱时
朝代：宋

山翁何处是便宜，正是溪头雨足时。
水鸟傍人飞又去，一湾新绿遶长堤。
自述九首·其四
作者：钱时
朝代：宋

山翁何处是便宜，正是凭栏晚眺时。
忽地小桃当面笑，着何言句可酬伊。
自述九首·其四
作者：钱时
朝代：宋

山翁何处是便宜，正是凭栏晚眺时。忽地小桃当面笑，著何言句可酬伊。
舟中卧听守之读皇宋诗
作者：钱时
朝代：宋

一转船头便是归，蓬窗初暖睡偏宜。
畧无梦到华胥国，枕上听歌圣宋诗。
舟中卧听守之读皇宋诗
作者：钱时
朝代：宋

一转船头便是归，蓬窗初煖睡偏宜。略无梦到华胥国，枕上听歌圣宋诗。
良月十二日幼望吉甫季雅起渊游上善明日集保二首
作者：钱时
朝代：宋

晚泊青溪一岸沙，偶然游目到仙家。是谁办得閒情性，来伴幽人看菊花。谁道身如不系舟，吾行非往止非留。霜天未老黄花菊，山北山南两日游。
良月十二日幼望吉甫季雅起渊游上善明日集保二首·其一
作者：钱时
朝代：宋
体裁：七言绝句

晚泊青溪一岸沙，偶然游目到仙家。是谁办得閒情性，来伴幽人看菊花。
良月十二日幼望吉甫季雅起渊游上善明日集保二首·其二
作者：钱时
朝代：宋

谁道身如不系舟，吾行非往止非留。霜天未老黄花菊，山北山南两日游。
良月十二日幼望吉甫季雅起渊游上善明日集保二首·其二
作者：钱时
朝代：宋

谁道身如不繫舟，吾行非往止非留。
霜天未老黄花菊，山北山南两日游。
花头巡检先君纪之详矣孝女乡女子骑虎以救亲今汝滩下有孝女石即其处也乡之得名以此然则汝滩旧名女滩米坑旧名女坑皆当仍旧不可改也吾乡有此二事宜庙而祭之以表励风俗因成一绝道余所志云
作者：钱时
朝代：宋

花头巡检駡贼死，蓬首女儿骑虎号。
安得邦人百世祀，巍巍忠孝配颜曹。
花头巡检先君纪之详矣孝女乡女子骑虎以救亲今汝滩下有孝女石即其处也乡之得名以此然则汝滩旧名女滩米坑旧名女坑皆当仍旧不可改也吾乡有此二事宜庙而祭之以表励风俗因成一绝道余所志云
作者：钱时
朝代：宋

花头巡检骂贼死，蓬首女儿骑虎号。安得邦人百世祀，巍巍忠孝配颜曹。
荷花入梅阴中
作者：钱时
朝代：宋
体裁：七言绝句

老梅临沼绿阴阴，一朵荷花透入林。不比世间红粉面，结交真有岁寒心。
萤
作者：钱时
朝代：宋

一点晖晖落扇间，欲飞还扑近栏干。乾坤日月光明藏，莫作书边冷眼看。
萤
作者：钱时
朝代：宋

一点晖晖落扇间，欲飞还扑近栏干。
干坤日月光明藏，莫作书边冷眼看。
薄暮自南塔返足山
作者：钱时
朝代：宋
体裁：七言绝句

笋舆伊轧尽经邱，南塔从容半日游。野鹤山猿留不住，又将诗过足山楼。
虎邱遍观题壁
作者：钱时
朝代：宋

莫嗔鱼目混摩尼，着目从头亦自奇。
但向壁间时得句，老夫不用更题诗。
虎邱遍观题壁
作者：钱时
朝代：宋

莫嗔鱼目混摩尼，著目从头亦自奇。但向壁间时得句，老夫不用更题诗。
蚕妇叹
作者：钱时
朝代：宋

蚕妇拂蚕叶如缕，爱之何啻珠玉比。呼奴勤向帐前看，夜卧靡宁三四起。未必便能丝挂体，眷焉于怀有真喜。人人办得此时心，推而广之岂不美。以此事君定忠臣，以此事父定孝子。以此事夫定贤妇，一念真成转枢耳。嗟哉世人胡不然，三纲茫茫不如蚕一纸。
蚕妇叹
作者：钱时
朝代：宋

蚕妇拂蚕叶如缕，爱之何啻珠玉比。
呼奴勤向帐前看，夜卧靡宁三四起。
未必便能丝挂体，睠焉于怀有真喜。
人人办得此时心，推而广之岂不美。
以此事君定忠臣，以此事父定孝子。
以此事夫定贤妇，一念真成转枢耳。
嗟哉世人胡不然，三纲茫茫不如蚕一纸。
蜀阜精庐无风自凉方欣然出户见竹鸡将雏砌外
作者：钱时
朝代：宋

薝卜净如洗，苍筤清且深。依岩自幽润，况无日影侵。亭午一升阶，忽若投凌阴。凉气飒以入，肃肃生衣襟。大火浮炎埃，虚堂抱云林。安得冰霜颜，听我山中吟。盘桓去未忍，砌外行山禽。一母将四雏，出没丛草阴。我非有驯德，渠自无机心。欣然归北窗，载弄南风琴。
蜀阜精庐无风自凉方欣然出户见竹鸡将雏砌外
作者：钱时
朝代：宋

薝卜浄如洗，苍筤清且深。
依岩自幽润，况无日影侵。
亭午一升阶，忽若投凌阴。
凉气飒以入，肃肃生衣襟。
大火浮炎埃，虚堂抱云林。
安得冰霜颜，听我山中吟。
盘桓去未忍，砌外行山禽。
一母将四雏，出没丛草阴。
我非有驯德，渠自无机心。
欣然归北窗，载弄南风琴。
蜗牛
作者：钱时
朝代：宋

雨浥蜗牛绕砌行，与吾同乐本同生。挤排蛮触分疆界，可笑蒙庄自起争。
蜗牛
作者：钱时
朝代：宋

雨浥蜗牛遶砌行，与吾同乐本同生。
挤排蛮触分疆界，可笑蒙庄自起争。
融堂对月
作者：钱时
朝代：宋
体裁：七言绝句

蛮触封疆奈若何，天公老眼自驱磨。六窗洞彻无遮障，此夜融堂得月多。
袁尚右座中王屯田出与可竹甚奇归成古调
作者：钱时
朝代：宋

郎星聚头金地麓，十月夜堂春昱昱。
屯田博古到名画，座上忽展牛腰束。
我生不识须菩提，薛鹤杨梅姑置之。
寒梢八幅奇更伟，上有巴中与可题。
苍蛟滑走石诘曲，铁鈎怒扫联蛇腹。
欹风洒雨清逼人，恍疑身在篔筜谷。
十寻双干剑拔雄，笔力有尽意无穷。
冥冥上与风霆会，拭目变化洪陂龙。
长忆东坡一转语，与可德人非画史。
轮囷写出岁寒心，政要诸公相料理。
袁尚右座中王屯田出与可竹甚奇归成古调
作者：钱时
朝代：宋

郎星聚头金地麓，十月夜堂春昱昱。屯田博古到名画，座上忽展牛腰束。我生不识须菩提，薛鹤杨梅姑置之。寒梢八幅奇更伟，上有巴中与可题。苍蛟滑走石诘曲，铁钩怒扫联蛇腹。攲风洒雨清逼人，恍疑身在筼筜谷。十寻双干剑拔雄，笔力有尽意无穷。冥冥上与风霆会，拭目变化洪陂龙。长忆东坡一转语，与可德人非画史。轮囷写出岁寒心，政要诸公相料理。
观富郑公及东坡颍滨无垢著名禅派口占
作者：钱时
朝代：宋
体裁：七言绝句

唐虞千古旧规模，周孔谁云不丈夫。幸自家风皇极教，未消宗派祖师图。
许由亭其来远矣名以名之非便也下有白牛桥洗耳滩皆当时事宜揭之以洗耳
作者：钱时
朝代：宋
体裁：七言绝句

尧舜相传自执中，一瓢赢得迈高风。白牛桥下沧浪水，应洗人间万古聋。
试墨
作者：钱时
朝代：宋
体裁：七言绝句

玉藏顽石藕出泥，物以质就知者稀。世间毁誉苦未定，楮君不言公是非。
读书灯
作者：钱时
朝代：宋

读书灯，明暳暳，溪堂故人亲送似。
历落平生未见书，与汝间关几半世。
几年来，味无味，併与青编共捐弃。
半身沦落浙江濆，壁角破圈尘没鼻。
新春忽尔思起废，顷刻工夫依前具。
提入山翁结草庐，永夜虚窗照天地。
圣教衰，异端炽，千古冥行士何事。
人人有此大光明，埋没荒唐渺漫处。
象山翁，天启秘，嫡嗣慈湖更超诣。
陋儒俗学破沉痾，暗室迷途逢宝炬。
读书灯，明一切，不是山翁爱文字。
逢人若问伏羲前，灯下齁齁方瞌睡。
读书灯
作者：钱时
朝代：宋

读书灯，明暳暳，溪堂故人亲送似。历落平生未见书，与汝间关几半世。几年来，味无味，并与青编共捐弃。半身沦落浙江濆，壁角破圈尘没鼻。新春忽尔思起废，顷刻工夫依前具。提入山翁结草庐，永夜虚窗照天地。圣教衰，异端炽，千古冥行士何事。人人有此大光明，埋没荒唐渺漫处。象山翁，天启秘，嫡嗣慈湖更超诣。陋儒俗学破沉痾，暗室迷途逢宝炬。读书灯，明一切，不是山翁爱文字。逢人若问伏羲前，灯下齁齁方瞌睡。
谒武肃王庙一绝呈汪帅卿
作者：钱时
朝代：宋
体裁：七言绝句

干戈五纪乱如烟，吴越生成八十年。遗像尘昏碑露立，三间败屋独萧然。
谒浴
作者：钱时
朝代：宋
体裁：七言绝句

京尘满面更新晴，暖得人来分外春。手掬温泉聊一洒，先生元是出尘人。
谒陆宣公双湖新祠
作者：钱时
朝代：宋
体裁：七言绝句

奏稿倘能安国步，投荒何敢爱家林。双湖万顷湖天月，长与先生照赤心。
谢守和章及先天之旨
作者：钱时
朝代：宋

未消着眼到潜虚，那复谈经上石渠。会得先天无别旨，困眠饥饭更求馀。
谢守和章及先天之旨
作者：钱时
朝代：宋

未消着眼到潜虚，那復谈经上石渠。
会得先天无别旨，困眠饥饭更求余。
赠墨工
作者：钱时
朝代：宋

客来投我一点漆，快汲清泉洗端石。晴窗净几试一挥，错落精神光照日。如此妙质奇复奇，变化纵横随所施。可怜自有不自宝，日用纷纷谁得知。愿言莫染荒唐辞，亦莫随俗供妍媸。杂学支离二千载，汗牛充栋终何为。由来此物自神圣，妙不可言那可尽。分明宇宙在毫端，万古糊涂人不信。
赠墨工
作者：钱时
朝代：宋

客来投我一点漆，快汲清泉洗端石。
晴窗凈几试一挥，错落精神光照日。
如此妙质奇復奇，变化纵横随所施。
可怜自有不自宝，日用纷纷谁得知。
愿言莫染荒唐辞，亦莫随俗供妍媸。
杂学支离二千载，汗牛充栋终何为。
由来此物自神圣，妙不可言那可尽。
分明宇宙在毫端，万古糊涂人不信。
赠日者
作者：钱时
朝代：宋
体裁：古风

世上痴儿爱官职，买山不作千金惜。乌囊费尽铁鞋穿，近在方寸人不识。公卿将相无时无，安得生贤为楷模。嵩岳降神尼毓圣，此倘有地君其图。
赠浮梁汪易数
作者：钱时
朝代：宋

八八相催尽不穷，乾坤日月总包笼。行年谁道今朝定，定在庖牺一画中。君诗衮衮生蓍后，吾事昭昭未画前。一笑相逢秋色里，双溪风月蜀溪边。
赠浮梁汪易数·其一
作者：钱时
朝代：宋

八八相催尽不穷，乾坤日月总包笼。行年谁道今朝定，定在庖牺一画中。
赠浮梁汪易数·其一
作者：钱时
朝代：宋

八八相催尽不穷，干坤日月总包笼。
行年谁道今朝定，定在庖牺一画中。
赠浮梁汪易数·其二
作者：钱时
朝代：宋

君诗衮衮生蓍后，吾事昭昭未画前。
一笑相逢秋色裏，双溪风月蜀溪边。
赠浮梁汪易数·其二
作者：钱时
朝代：宋

君诗衮衮生蓍后，吾事昭昭未画前。一笑相逢秋色里，双溪风月蜀溪边。
赤石庵
作者：钱时
朝代：宋

野花啼鸟日初迟，拂面和风酒一卮。草草山房终胜俗，堂堂春色易成诗。
赤石庵
作者：钱时
朝代：宋

野花啼鸟日初迟，拂面和风酒一巵。
草草山房终胜俗，堂堂春色易成诗。
起潜观心四绝词旨俱胜仍用非字奉酬以尽愚衷
作者：钱时
朝代：宋

休论人是与人非，会得观心过亦微。汎滥此生长似旅，天寒日暮是谁归。浑然天爵本无非，过眼荣华亦已微。忆得古人诗一句，锦城虽好不如归。耻过如何更作非，观心须识动之微。一朝透脱无疆界，处处吾家不用归。雾霭溟濛山缥缈，江波浩荡雨霏微。头头总是吾家事，更要回归定失归。
起潜观心四绝词旨俱胜仍用非字奉酬以尽愚衷·其一
作者：钱时
朝代：宋

休论人是与人非，会得观心过亦微。汎滥此生长似旅，天寒日暮是谁归。
起潜观心四绝词旨俱胜仍用非字奉酬以尽愚衷·其一
作者：钱时
朝代：宋

休论人是与人非，会得观心过亦微。
泛滥此生长似旅，天寒日暮是谁归。